3. การประกอบธุรกิจของบริษัทฯ บริษัทย่อย และกิจการร่วมค้า

บริษัทฯ ประกอบธุรกิจในรูปของบริษัทโฮลดิ้ง ประกอบด้วยบริษัทย่อย 5 บริษัท และกิจการร่วมค้า 5
บริษัท โดยในปี 2551 บริษัทฯ มีรายได้หลักจากเงินปันผลจากบริษัทที่ลงทุน
รายละเอียดของบริษัทย่อยและกิจการร่วมค้า มีดังนี้

บริษัทย่อย

1. บริษัท ผลิตไฟฟ้าราชบุรี จำกัด

+------------------+---+------------------------------------------------+
| สถานที่ตั้ง          | : | 128 หมู่ 6 ตำบลพิกุลทอง อำเภอเมือง จังหวัดราชบุรี 70000 |
|                  |   |                                                |
|                  |   | โทรศัพท์ 0 2978 5111-9, 0 3236 5740 ต่อ 3210      |
|                  |   |                                                |
|                  |   | โทรสาร 0 2978 5110, 0 3236 5740 ต่อ 3204        |
+------------------+---+------------------------------------------------+
| ประเภทธุรกิจ       | : | ธุรกิจผลิตไฟฟ้า                                    |
+------------------+---+------------------------------------------------+
| สัดส่วนการถือหุ้น     | : | ร้อยละ 99.99                                    |
+------------------+---+------------------------------------------------+
| ทุนจดทะเบียน       | : | 18,275 ล้านบาท                                  |
+------------------+---+------------------------------------------------+
| ท                | : | 18,275 ล้านบาท                                  |
| ุนจดทะเบียนชำระแล้ว |   |                                                |
+------------------+---+------------------------------------------------+
| สถานะ            | : | ควบคุมดูแลการดำเนิน                               |
|                  |   | งานของโรงไฟฟ้าราชบุรีซึ่งประกอบด้วยโรงไฟฟ้าพลังความร้อน |
|                  |   | 2 เครื่อง ขนาดกำลังการผลิตเครื่องละ 735 เมกะวัตต์      |
|                  |   | และโรงไฟฟ้าพลังความร้อนร่วม 3 ชุด                   |
|                  |   | ขนาดกำลังการผลิตชุดละ 725 เมกะวัตต์                 |
|                  |   | รวมขนาดกำลังการผลิต 3,645 เมกะวัตต์                |
|                  |   | มีสัญญาซื้อขายไฟฟ้าระยะยาวกับ กฟผ. 25 ปี              |
|                  |   | เปิดดำเนินการขายไฟฟ้าเชิงพาณิชย์เมื่อเดือนตุลาคม 2543    |
+------------------+---+------------------------------------------------+
|                  |   |                                                |
+------------------+---+------------------------------------------------+
|                  |   |                                                |
+------------------+---+------------------------------------------------+

2. บริษัท ราชบุรีแก๊ส จำกัด

+------------------+---+------------------------------------------------+
| สถานที่ตั้ง          | : | 19 อาคารไทยพาณิชย์ ปาร์ค พลาซ่า อาคาร 3 อีสต์ ชั้น 20  |
|                  |   |                                                |
|                  |   | ถนนรัชดาภิเษก แขวงจตุจักร เขตจตุจักร กรุงเทพฯ 10900   |
|                  |   |                                                |
|                  |   | โทรศัพท์ 0 2978 5000                             |
|                  |   |                                                |
|                  |   | โทรสาร 0 2937 9321                             |
+------------------+---+------------------------------------------------+
| ประเภทธุรกิจ       | : | ลงทุนในธุรกิจผลิตไฟฟ้า                              |
+------------------+---+------------------------------------------------+
| สัดส่วนการถือหุ้น     | : | ร้อยละ 99.99                                    |
+------------------+---+------------------------------------------------+
| ทุนจดทะเบียน       | : | 500 ล้านบาท                                     |
+------------------+---+------------------------------------------------+
| ท                | : | 500 ล้านบาท                                     |
| ุนจดทะเบียนชำระแล้ว |   |                                                |
+------------------+---+------------------------------------------------+
| สถานะ            | : | ถือหุ้นในบริษัท ไตร เอนเนอจี้ จำ                      |
|                  |   | กัด ร้อยละ 50 ซึ่งปัจจุบันควบคุมดูแลการดำเนินงานของโรงไฟ |
|                  |   | ฟ้าไตรเอนเนอจี้ ขนาดกำลังการผลิต 700 เมกะวัตต์ โดยคิดเ |
|                  |   | ป็นกำลังการผลิตในสัดส่วนของบริษัทฯ เท่ากับ 350 เมกะวัตต์  |
+------------------+---+------------------------------------------------+
|                  |   |                                                |
+------------------+---+------------------------------------------------+

3. บริษัท ราชอุดม เพาเวอร์ จำกัด

+------------------+---+------------------------------------------------+
| สถานที่ตั้ง          | : | 19 อาคารไทยพาณิชย์ ปาร์ค พลาซ่า อาคาร 3 อีสต์ ชั้น 20  |
|                  |   |                                                |
|                  |   | ถนนรัชดาภิเษก แขวงจตุจักร เขตจตุจักร กรุงเทพฯ 10900   |
|                  |   |                                                |
|                  |   | โทรศัพท์ 0 2978 5000                             |
|                  |   |                                                |
|                  |   | โทรสาร 0 2937 9321                             |
+------------------+---+------------------------------------------------+
| ประเภทธุรกิจ       | : | ลงทุนในธุรกิจผลิตไฟฟ้า                              |
+------------------+---+------------------------------------------------+
| สัดส่วนการถือหุ้น     | : | ร้อยละ 99.99                                    |
+------------------+---+------------------------------------------------+
| ทุนจดทะเบียน       | : | 420.90 ล้านบาท                                  |
+------------------+---+------------------------------------------------+
| ท                | : | 420.90 ล้านบาท                                  |
| ุนจดทะเบียนชำระแล้ว |   |                                                |
+------------------+---+------------------------------------------------+
| สถานะ            | : | ถือหุ้นในบริษัท ราชบุรี อัลลายแอนซ์ จำกัด ร้อยละ 99.99    |
+------------------+---+------------------------------------------------+
|                  |   |                                                |
+------------------+---+------------------------------------------------+

4. บริษัท ราชบุรี อัลลายแอนซ์ จำกัด

+------------------+---+------------------------------------------------+
| สถานที่ตั้ง          | : | 19 อาคารไทยพาณิชย์ ปาร์ค พลาซ่า อาคาร 3 อีสต์ ชั้น 20  |
|                  |   |                                                |
|                  |   | ถนนรัชดาภิเษก แขวงจตุจักร เขตจตุจักร กรุงเทพฯ 10900   |
|                  |   |                                                |
|                  |   | โทรศัพท์ 0 2978 5000                             |
|                  |   |                                                |
|                  |   | โทรสาร 0 2937 9321                             |
+------------------+---+------------------------------------------------+
| ประเภทธุรกิจ       | : | ลงทุนในธุรกิจผลิตไฟฟ้า                              |
+------------------+---+------------------------------------------------+
| สัดส่วนการถือหุ้น     | : | ร้อยละ 99.99                                    |
+------------------+---+------------------------------------------------+
| ทุนจดทะเบียน       | : | 420.20 ล้านบาท                                  |
+------------------+---+------------------------------------------------+
| ท                | : | 420.20 ล้านบาท                                  |
| ุนจดทะเบียนชำระแล้ว |   |                                                |
+------------------+---+------------------------------------------------+
| สถานะ            | : | ถือหุ้นในบริษัท ราชบุรีเพาเวอร์ จำกัด ร้อยละ 25          |
|                  |   | ซึ่งควบคุมดูแลการดำเนินงานของโรงไฟฟ้าราชบุรีเพาเวอร์    |
|                  |   | ขนาดกำลังการผลิตรวม 1,400 เมกะวัตต์                |
|                  |   | โดยคิดเป็นกำลังการผลิตในสัดส่วนของบริษัทฯ เท่ากับ 350    |
|                  |   | เมกะวัตต์                                        |
+------------------+---+------------------------------------------------+

5. บริษัท ราชบุรีพลังงาน จำกัด

+------------------+---+------------------------------------------------+
| สถานที่ตั้ง          | : | 19 อาคารไทยพาณิชย์ ปาร์ค พลาซ่า อาคาร 3 อีสต์ ชั้น 21  |
|                  |   |                                                |
|                  |   | ถนนรัชดาภิเษก แขวงจตุจักร เขตจตุจักร กรุงเทพฯ 10900   |
|                  |   |                                                |
|                  |   | โทรศัพท์ 0 2978 5200                             |
|                  |   |                                                |
|                  |   | โทรสาร 0 2937 9541                             |
+------------------+---+------------------------------------------------+
| ประเภทธุรกิจ       | : | ลงท                                            |
|                  |   | ุนในธุรกิจผลิตไฟฟ้าประเภทพลังงานทดแทนและธุรกิจเกี่ยวเนื่อง |
+------------------+---+------------------------------------------------+
| สัดส่วนการถือหุ้น     | : | ร้อยละ 99.99                                    |
+------------------+---+------------------------------------------------+
| ทุนจดทะเบียน       | : | 140 ล้านบาท                                     |
+------------------+---+------------------------------------------------+
| ท                | : | 140 ล้านบาท                                     |
| ุนจดทะเบียนชำระแล้ว |   |                                                |
+------------------+---+------------------------------------------------+
| สถานะ            | : | ควบคุมดูแลการดำเนินงานของโครงการ                  |
|                  |   | เพิ่มค่าทรัพยากร แหล่งประดู่เฒ่า ขนาดกำลังการผลิต 1.75 เ |
|                  |   | มกะวัตต์ ซึ่งเป็นโครงการผลิตไฟฟ้าจากก๊าซธรรมชาติที่เป็นผลพ |
|                  |   | ลอยได้จากการผลิตน้ำมันดิบจากฐานขุดเจาะน้ำมันประดู่เฒ่า-เอ |
|                  |   |  ตั้งอยู่ที่บ้านถ้ำไม้ไกร ตำบลกง อำเภอกงไกรลาศ จังหวัดสุโข |
|                  |   | ทัย เป็นโครงการที่ได้รับการสนับสนุนจากกรมเชื้อเพลิงธรรมชา |
|                  |   | ติ กระทรวงพลังงาน เริ่มเดือนเครื่องเมื่อเดือนมิถุนายน 2550 |
+------------------+---+------------------------------------------------+

กิจการร่วมค้า

1. บริษัท ไตร เอนเนอจี้ จำกัด

+------------------+---+------------------------------------------------+
| สถานที่ตั้ง          | : | 1550 อาคารธนภูมิ ชั้น 16 ถนนเพชรบุรีตัดใหม่            |
|                  |   |                                                |
|                  |   | แขวงมักกะสัน เขตราชเทวี กรุงเทพฯ 10320             |
|                  |   |                                                |
|                  |   | โทรศัพท์ 0 2207 0307-14                          |
|                  |   |                                                |
|                  |   | โทรสาร 0 2207 0315-16                          |
+------------------+---+------------------------------------------------+
| ประเภทธุรกิจ       | : | ธุรกิจผลิตไฟฟ้า                                    |
+------------------+---+------------------------------------------------+
| สัดส่วนการถือหุ้น     | : | บริษัท ราชบุรีแก๊ส จำกัด ถือหุ้นร้อยละ 50                |
+------------------+---+------------------------------------------------+
| ทุนจดทะเบียน       | : | 4,100 ล้านบาท                                   |
+------------------+---+------------------------------------------------+
| ท                | : | 3,423.80 ล้านบาท                                |
| ุนจดทะเบียนชำระแล้ว |   |                                                |
+------------------+---+------------------------------------------------+
| สถานะ            | : | ควบคุมดูแลการดำเนินงานของโรงไฟ                    |
|                  |   | ฟ้าไตรเอนเนอจี้ ตั้งอยู่ที่จังหวัดราชบุรี เป็นโรงไฟฟ้าพลังความ |
|                  |   | ร้อนร่วม 1 ชุด ขนาดกำลังการผลิต 700 เมกะวัตต์ มีสัญญาซื้อ |
|                  |   | ขายไฟฟ้าระยะยาวกับ กฟผ. 20 ปี เปิดดำเนินการขายไฟฟ้าเ |
|                  |   | ชิงพาณิชย์เมื่อเดือนกรกฎาคม 2543 กลุ่มผู้ถือหุ้นประกอบด้วย เ |
|                  |   | ชพรอน ไทยแลนด์ เอ็นเนอจี้ คัมปะนี วัน ถือหุ้นในสัดส่วนร้อยล |
|                  |   | ะ 50 และบริษัท ราชบุรีแก๊ส จำกัด ถือหุ้นในสัดส่วนร้อยละ 50 |
+------------------+---+------------------------------------------------+

2. บริษัท ราชบุรีเพาเวอร์ จำกัด

+------------------+---+------------------------------------------------+
| สถานที่ตั้ง          | : | 1828 ถนนสุขุมวิท แขวงบางจาก เขตพระโขนง กรุงเทพฯ    |
|                  |   | 10260                                          |
|                  |   |                                                |
|                  |   | โทรศัพท์ 0 2344 5111                             |
|                  |   |                                                |
|                  |   | โทรสาร 0 2332 3882                             |
+------------------+---+------------------------------------------------+
| ประเภทธุรกิจ       | : | ธุรกิจผลิตไฟฟ้า                                    |
+------------------+---+------------------------------------------------+
| สัดส่วนการถือหุ้น     | : | บริษัท ราชบุรี อัลลายแอนซ์ จำกัด ถือหุ้นร้อยละ 25         |
+------------------+---+------------------------------------------------+
| ทุนจดทะเบียน       | : | 7,325 ล้านบาท                                   |
+------------------+---+------------------------------------------------+
| ท                | : | 7,325 ล้านบาท                                   |
| ุนจดทะเบียนชำระแล้ว |   |                                                |
+------------------+---+------------------------------------------------+
| สถานะ            | : | ควบคุมดูแลการดำเน                                |
|                  |   | ินงานของโรงไฟฟ้าราชบุรีเพาเวอร์ ตั้งอยู่ภายในพื้นที่ของโรงไ |
|                  |   | ฟฟ้าราชบุรี จังหวัดราชบุรี มีสัญญาซื้อขายไฟฟ้าระยะยาวกับ กฟ |
|                  |   | ผ. 25 ปี ประกอบด้วยโรงไฟฟ้าพลังความร้อนร่วม 2 ชุด ขนา |
|                  |   | ดกำลังการผลิตชุดละ 700 เมกะวัตต์ รวมขนาดกำลังการผลิต  |
|                  |   | 1,400 เมกะวัตต์ โดยโรงไฟฟ้าพลังความร้อนร่วมชุดที่ 1 เริ่ม |
|                  |   | เดินเครื่องเมื่อเดือนมีนาคม 2551 และชุดที่ 2 เริ่มเดินเครื่อง |
|                  |   | เมื่อเดือนมิถุนายน 2551 กลุ่มผู้ถือหุ้นประกอบด้วยบริษัท ฮ่องกง |
|                  |   | อิเล็คทริคอินเตอร์เนชั่นแนล เพาเวอร์ (เมาริเชียส) ลิมิเต็ด  |
|                  |   | ถือหุ้นในสัดส่วนร้อยละ 25 บริษัท ชูบุ อีเลคทริค พาวเวอร์ คอ |
|                  |   | มปะนี อินเตอร์เนชั่นแนล บี.วี. ถือหุ้นในสัดส่วนร้อยละ 15 บร |
|                  |   | ิษัท ปตท. จำกัด (มหาชน) ถือหุ้นในสัดส่วนร้อยละ 15 บริษัท  |
|                  |   | ยูเนี่ยน เอ็นเนอร์ยี่ จำกัด ถือหุ้นในสัดส่วนร้อยละ 10 บริษัทโต |
|                  |   | โยต้า ทูโช คอร์ปอเรชั่น จำกัด ถือหุ้นในสัดส่วนร้อยละ 10 แล |
|                  |   | ะบริษัท ราชบุรี อัลลายแอนซ์ จำกัด ถือหุ้นในสัดส่วนร้อยละ 25 |
+------------------+---+------------------------------------------------+

3. บริษัท เซาท์อีสท์ เอเชีย เอนเนอร์จี จำกัด

+------------------+---+------------------------------------------------+
| สถานที่ตั้ง          | : | 587 อาคารวิริยะถาวร ชั้น 20 ถนนสุทธิสารวินิจฉัย         |
|                  |   |                                                |
|                  |   | แขวงดินแดง เขตดินแดง กรุงเทพฯ 10400               |
|                  |   |                                                |
|                  |   | โทรศัพท์ 0 2275 4873                             |
|                  |   |                                                |
|                  |   | โทรสาร 0 2691 8307                             |
+------------------+---+------------------------------------------------+
| ประเภทธุรกิจ       | : | ลงทุนในธุรกิจผลิตไฟฟ้าใน สปป.ลาว                    |
+------------------+---+------------------------------------------------+
| สัดส่วนการถือหุ้น     | : | บริษัทฯ ถือหุ้นร้อยละ 33.33                          |
+------------------+---+------------------------------------------------+
| ทุนจดทะเบียน       | : | 6,606.75 ล้านบาท                                |
+------------------+---+------------------------------------------------+
| ท                | : | 4,132.52 ล้านบาท                                |
| ุนจดทะเบียนชำระแล้ว |   |                                                |
+------------------+---+------------------------------------------------+
| สถานะ            | : | ถือหุ้นในบริษัท ไฟฟ้าน้ำงึม 2 จำกัด ร้อยละ 75            |
|                  |   | ซึ่งควบคุมดูแลโครงการก่อสร้างโรงไฟฟ้าพลังน้ำ-น้ำงึม 2     |
|                  |   | ตั้งอยู่ที่ สปป.ลาว ขนาดกำลังผลิต 615 เมกะวัตต์          |
|                  |   | คิดเป็นกำลังการผลิตในสัดส่วนของบริษัทฯ เท่ากับ 153.75    |
|                  |   | เมกะวัตต์ กลุ่มผู้ถือหุ้นประกอบด้วย บริษัท ช. การช่าง จำกัด  |
|                  |   | (มหาชน) ถือหุ้นในสัดส่วนร้อยละ 38 บริษัท ทางด่วนกรุงเทพ  |
|                  |   | จำกัด (มหาชน) ถือหุ้นในสัดส่วนร้อยละ 16.67 P.T.       |
|                  |   | Construction & Irrigation ถือหุ้นในสัดส่วนร้อยละ     |
|                  |   | 5.33 Shalapak Development Company              |
|                  |   | ถือหุ้นในสัดส่วนร้อยละ 5.33 บริษัท ทีม คอนซัลติ้ง แอนด์     |
|                  |   | เมเนจเมนท์ จำกัด ถือหุ้นในสัดส่วนร้อยละ 1.34 และบริษัทฯ  |
|                  |   | ถือหุ้นในสัดส่วนร้อยละ 33.33                         |
+------------------+---+------------------------------------------------+

4. บริษัท ไฟฟ้าน้ำงึม 2 จำกัด

+------------------+---+------------------------------------------------+
| สถานที่ตั้ง          | : | สาธารณรัฐประชาธิปไตยประชาชนลาว (สปป.ลาว)         |
|                  |   |                                                |
|                  |   | โทรศัพท์ (007) 856 21 223 215                    |
|                  |   |                                                |
|                  |   | โทรสาร (007) 856 21 21 5500                    |
+------------------+---+------------------------------------------------+
| ประเภทธุรกิจ       | : | ธุรกิจผลิตไฟฟ้า                                    |
+------------------+---+------------------------------------------------+
| สัดส่วนการถือหุ้น     | : | บริษัท เซาท์อีสท์ เอเชีย เอนเนอร์จี จำกัด ถือหุ้นร้อยละ 75  |
+------------------+---+------------------------------------------------+
| ทุนจดทะเบียน       | : | 8,809 ล้านบาท                                   |
+------------------+---+------------------------------------------------+
| ท                | : | 5,148.67 ล้านบาท                                |
| ุนจดทะเบียนชำระแล้ว |   |                                                |
+------------------+---+------------------------------------------------+
| สถานะ            | : | ควบคุมดูแลโครงการก่อสร้างโรงไฟฟ้าพลังน้ำ-น้ำงึม 2 ใน    |
|                  |   | สปป.ลาว มีขนาดกำลังการผลิต 615 เมกะวัตต์            |
|                  |   | มีสัญญาซื้อขายไฟฟ้าระยะยาวกับ กฟผ. 27 ปี              |
|                  |   | นับจากวันที่เปิดดำเนินการขายไฟฟ้าช่วงต้น                |
|                  |   | และคาดว่าจะเปิดดำเนินการขายไฟฟ้าเชิงพาณิชย์ได้ในปี 2556 |
|                  |   | กลุ่มผู้ถือหุ้นประกอบด้วย บริษัท เซาท์อีสท์ เอเชีย เอนเนอร์จี  |
|                  |   | จำกัด ถือหุ้นในสัดส่วนร้อยละ 75 และ สปป.ลาว           |
|                  |   | ถือหุ้นในสัดส่วนร้อยละ 25                            |
+------------------+---+------------------------------------------------+

5. บริษัท ชูบุราชบุรี อีเลคทริคเซอร์วิส จำกัด

+------------------+---+------------------------------------------------+
| สถานที่ตั้ง          | : | 128 หมู่ 6 ตำบลพิกุลทอง อำเภอเมือง จังหวัดราชบุรี 70000 |
|                  |   |                                                |
|                  |   | โทรศัพท์ 0 2978 5180, 0 3236 5740 ต่อ 3210        |
|                  |   |                                                |
|                  |   | โทรสาร 0 2978 5126, 0 3236 5740 ต่อ 3204        |
+------------------+---+------------------------------------------------+
| ประเภทธุรกิจ       | : | ให้บริการเดินเครื่องและบำรุงรักษาโรงไฟฟ้า              |
+------------------+---+------------------------------------------------+
| สัดส่วนการถือหุ้น     | : | บริษัทฯ ถือหุ้น ร้อยละ 49.99                         |
+------------------+---+------------------------------------------------+
| ทุนจดทะเบียน       | : | 40 ล้านบาท                                      |
+------------------+---+------------------------------------------------+
| ท                | : | 20 ล้านบาท                                      |
| ุนจดทะเบียนชำระแล้ว |   |                                                |
+------------------+---+------------------------------------------------+
| สถานะ            | : | บ                                              |
|                  |   | ริการเดินเครื่องและบำรุงรักษาให้กับโรงไฟฟ้าราชบุรีเพาเวอร์ |
|                  |   | โดยมีสัญญาให้บริการระยะเวลา 14 ปี                   |
|                  |   | นับตั้งแต่วันที่กำ                                    |
|                  |   | หนดให้เริ่มเดินเครื่องและบำรุงรักษาโรงไฟฟ้าราชบุรีเพาเวอร์ |
|                  |   | ในเดือนมิถุนายน 2551 กลุ่มผู้ถือหุ้นประกอบด้วย บริษัท ชูบุ    |
|                  |   | อีเลคทริค พาวเวอร์ (ประเทศไทย) จำกัด               |
|                  |   | ถือหุ้นในสัดส่วนร้อยละ 49.99 บริษัทฯ ถือหุ้นในสัดส่วนร้อยละ  |
|                  |   | 49.99 และผู้ถือหุ้นรายย่อยอื่น ๆ ถือหุ้นในสัดส่วนร้อยละ 0.02 |
+------------------+---+------------------------------------------------+

3.1 ลักษณะผลิตภัณฑ์

ผลิตภัณฑ์ของบริษัทย่อยและกิจการร่วมค้า คือ ไฟฟ้า โดยขายให้แก่ กฟผ. ตามสัญญาซื้อขายไฟฟ้าระยะยาว 

3.2 คุณลักษณะและกระบวนการผลิตของโรงไฟฟ้า 

3.2.1 โรงไฟฟ้าพลังความร้อน

กฟผ. ได้ทำสัญญาว่าจ้างผู้รับเหมาก่อสร้างในลักษณะว่าจ้างแบบเหมารวมเบ็ดเสร็จ (Lumpsum
Turnkey Contract) กับบริษัท Mitsubishi Heavy Industry
ซึ่งครอบคลุมถึงการออกแบบและก่อสร้างโรงไฟฟ้าพลังความร้อน
ในขณะเดียวกันเครื่องจักรและอุปกรณ์ส่วนใหญ่ก็เป็นของบริษัท Mitsubishi Heavy Industry
โดยมีบริษัท Stone & Webster (Thailand) Limited
ทำหน้าที่เป็นวิศวกรที่ปรึกษาโครงการของ กฟผ.

โรงไฟฟ้าพลังความร้อนราชบุรี เครื่องที่ 1 และ 2 ถูกออกแบบให้สามารถใช้ได้ทั้งก๊าซธรรมชาติ
และ น้ำมันเตาเป็นเชื้อเพลิง โดยเชื้อเพลิงจะถูกพ่นเข้าไปในเตาเพื่อให้เกิดการเผาไหม้
ความร้อนที่เกิดขึ้นจะถ่ายเทไปยังน้ำในหม้อน้ำ
ทำให้น้ำระเหยกลายเป็นไอน้ำไหลไปตามท่อด้วยแรงดันและอุณหภูมิสูง
พุ่งไปดันเพลาของกังหันซึ่งต่ออยู่กับเพลาของเครื่องกำเนิดไฟฟ้าให้หมุน
เมื่อสนามแม่เหล็กที่ติดอยู่กับเพลาของเครื่องกำเนิดไฟฟ้าหมุน
ขดลวดซึ่งติดอยู่ที่สนามแม่เหล็กก็จะเกิดการเหนี่ยวนำทำให้เกิดแรงดันไฟฟ้าขึ้น

โรงไฟฟ้าพลังความร้อนได้ติดตั้งระบบกำจัดก๊าซซัลเฟอร์ไดออกไซด์ (SO₂) (Flue Gas
Desulfurization “FGD”) ในกรณีที่ใช้น้ำมันเตาเป็นเชื้อเพลิง
เป็นอุปกรณ์ที่ใช้แยกก๊าซซัลเฟอร์ไดออกไซด์ออกจากก๊าซเสียที่เกิดจากการ
เผาไหม้น้ำมันเตาซึ่งมีกำมะถันปนอยู่
สำหรับระบบกำจัดก๊าซซัลเฟอร์ไดออกไซด์ที่ใช้สำหรับโรงไฟฟ้าราชบุรีเป็นชนิดเปียก
ซึ่งมีประสิทธิภาพในการจับก๊าซซัลเฟอร์ไดออกไซด์ได้ถึงร้อยละ 97.5 โดยใช้หินปูนเป็นตัวดูดซับ
และได้ยิปซั่มเป็นผลพลอยได้

3.2.2 โรงไฟฟ้าพลังความร้อนร่วม

กฟผ. ได้ดำเนินการว่าจ้างบริษัท Raytheon Engineers Oversea Limited เป็นผู้ออกแบบ
โดยมี กฟผ. เป็นผู้ดำเนินการก่อสร้างและบริษัท Stone & Webster (Thailand) Limited
ทำหน้าที่เป็นวิศวกรที่ปรึกษาโครงการของ กฟผ. เครื่องจักรและอุปกรณ์ส่วนใหญ่เป็นของบริษัท
Mitsui & Company และบริษัท General Electric International Company
Incorporated

โรงไฟฟ้าพลังความร้อนร่วมเป็นโรงไฟฟ้าที่มีหน่วยผลิตไฟฟ้า 2 ชนิดทำงานร่วมกัน คือ
หน่วยผลิตไฟฟ้ากังหันแก๊ส (รุ่น 9FA+e) 2 เครื่อง เดินเครื่องร่วมกับหน่วยผลิตไฟฟ้ากังหันไอน้ำ 1
เครื่อง โดยมีก๊าซธรรมชาติเป็นเชื้อเพลิงหลักและน้ำมันดีเซลเป็นเชื้อเพลิงสำรอง

กังหันแก๊สของหน่วยผลิตไฟฟ้ากังหันแก๊สทำหน้าที่คล้ายกับเครื่องยนต์ของเครื่องบินไอพ่น
โดยอากาศจะถูกดูดเข้าไปสู่คอมเพรสเซอร์ของเครื่องกังหันแก๊ส
คอมเพรสเซอร์จะอัดอากาศก่อนจะส่งไปยังห้องเผาไหม้ ที่ห้อง
เผาไหม้จะมีการฉีดพ่นเชื้อเพลิงเข้าไปเผาไหม้ทำให้ได้แก๊สร้อนที่มีความดันสูง
แก๊สร้อนนี้จะไปขับส่วนของกังหันแก๊สและหมุนเพลาของเครื่องกำเนิดไฟฟ้า
แก๊สร้อนที่ออกจากหน่วยผลิตไฟฟ้ากังหันแก๊ส
จะนำไปต้มน้ำเพื่อให้เกิดไอน้ำซึ่งจะนำไปใช้ในหน่วยผลิตไฟฟ้ากังหันไอน้ำที่อยู่ต่อกัน
โดยไอน้ำจะนำไปหมุนเพลาของเครื่องกำเนิดไฟฟ้า

3.2.3 โรงไฟฟ้าเครื่องยนต์ก๊าซผลิตไฟฟ้า จากก๊าซเผาทิ้ง

โรงไฟฟ้านี้มีชื่อเป็นทางการว่า “โครงการเพิ่มค่าทรัพยากร แหล่งประดู่เฒ่า”
เป็นโครงการผลิตไฟฟ้าจากก๊าซธรรมชาติที่เป็นผลพลอยได้จากการผลิตน้ำมันดิบ
จากฐานขุดเจาะน้ำมันประดู่เฒ่า เอ ตั้งอยู่ที่บ้านถ้ำไม้ไกร ตำบลกง อำเภอกงไกรลาศ
จังหวัดสุโขทัย ซึ่งบริษัท ราชบุรีพลังงาน จำกัด กับ บริษัท ปตท.สผ.สยาม จำกัด
เป็นผู้ร่วมกันพัฒนาโครงการ โดยได้รับการสนับสนุนจาก กรมเชื้อเพลิงธรรมชาติ กระทรวงพลังงาน
มีสัญญาซื้อขายไฟฟ้าจากผู้ผลิตไฟฟ้ารายเล็ก กับการไฟฟ้าฝ่ายผลิตแห่งประเทศไทย ประเภทสัญญา
Non-Firm

โรงไฟฟ้านี้ได้ทำการติดตั้งเครื่องยนต์ก๊าซผลิตไฟฟ้า (Gas Engine) จำนวน 2 เครื่อง
โดยเชื่อเพลิงหลักที่ใช้คือ ก๊าซธรรมชาติที่เดิมต้องทำการเผาทิ้งในกระบวนการผลิตน้ำมันดิบ

เครื่องยนต์ที่ใช้เป็นเครื่องยนต์เทอร์โบ 4
จังหวะโดยใช้ก๊าซธรรมชาติที่เป็นผลพลอยได้จากการผลิตน้ำมันดิบเป็นเชื้อเพลิง
ซึ่งมีระบบการเผาไหม้ภายในแบบสมบูรณ์
การทำงานของเครื่องยนต์จะทำให้ก้านสูบเพลาข้อเหวี่ยงหมุน
เกิดเป็นพลังงานกลไปขับเคลื่อนเพลาของเครื่องกำเนิดไฟฟ้า
ทำให้พลังงานกลถูกเปลี่ยนเป็นพลังงานไฟฟ้า จากนั้นไฟฟ้าที่ผลิตได้จะถูกส่งผ่านสายส่ง
เข้าสู่ระบบจำหน่ายของการไฟฟ้า

3.3 วัตถุดิบหลักที่ใช้ในการผลิต

วัตถุดิบหลักที่ใช้ในการผลิตไฟฟ้าคือ เชื้อเพลิง
โรงไฟฟ้าพลังความร้อนจะใช้ก๊าซธรรมชาติเป็นเชื้อเพลิงหลักและจะใช้น้ำมันเตาเป็นเชื้อเพลิงสำรอง
โรงไฟฟ้าพลังความร้อนร่วมจะใช้ก๊าซธรรมชาติเป็นเชื้อเพลิงหลักและใช้น้ำมันดีเซลเป็นเชื้อเพลิงสำรอง
นอกจากนี้ยังมี น้ำ และสารเคมีอื่นๆ ที่ใช้ในกระบวนการปรับปรุงคุณภาพน้ำ
ซึ่งมีส่วนสำคัญในกระบวนการผลิตด้วยเช่นกัน โดยมีรายละเอียด ดังนี้

3.3.1 เชื้อเพลิง

1) ก๊าซธรรมชาติ

โรงไฟฟ้าพลังความร้อนและโรงไฟฟ้าพลังความร้อนร่วมใช้ก๊าซธรรมชาติเป็นเชื้อเพลิงหลัก
โดยบริษัทฯ ได้ทำสัญญาซื้อขายก๊าซธรรมชาติ (Gas Sales Agreement) กับ บริษัท ปตท. จำกัด
(มหาชน) โดยตรง เมื่อวันที่ 27 ตุลาคม 2543 มีอายุสัญญา 25 ปี ภายใต้สัญญาดังกล่าว บริษัท
ปตท.จำกัด (มหาชน)
จะเป็นผู้จัดหาและส่งก๊าซธรรมชาติให้กับโรงไฟฟ้าราชบุรีจากแหล่งยาดานาและเยตากุน
ในประเทศสหภาพพม่า ให้เพียงพอต่อความต้องการของบริษัทฯ
โดยกำหนดปริมาณการซื้อขายก๊าซธรรมชาติจำนวน 431,000 ล้านบีทียู/วัน ในส่วนของการขนส่ง
ก๊าซธรรมชาติจะถูกส่งผ่านท่อ ซึ่งมีความยาวประมาณ 416 ไมล์ จากแหล่งยาดานา
เข้ามาทางชายแดนด้านอำเภอทองผาภูมิ จังหวัดกาญจนบุรี
ต่อมาจนถึงโรงไฟฟ้าราชบุรีโดยการดำเนินงานของ บริษัท ปตท.จำกัด (มหาชน)

ทั้งนี้ กฟผ. ได้ทำสัญญาซื้อขายก๊าซธรรมชาติหลัก (Master Gas Sales Agreement) กับ บริษัท
ปตท.จำกัด (มหาชน) เมื่อวันที่ 27 ตุลาคม 2543 ซึ่งจะมีการระบุเงื่อนไขเกี่ยวกับปริมาณขั้นต่ำที่
กฟผ. จะต้องรับ (Minimum Take Liability) กรณีที่บริษัท ผลิตไฟฟ้าราชบุรี จำกัด
ไม่สามารถรับก๊าซที่ บริษัท ปตท.จำกัด (มหาชน)
ส่งให้ครบตามปริมาณที่กำหนดในสัญญาซื้อขายก๊าซธรรมชาติหลัก

เนื่องจากสัญญาซื้อขายก๊าซธรรมชาติได้ระบุคุณภาพเชื้อเพลิงไว้ชัดเจน หากเกิดกรณีที่ บริษัท
ปตท.จำกัด (มหาชน) จัดส่งก๊าซธรรมชาติที่มีคุณภาพต่ำกว่าที่ระบุในสัญญา บริษัท ผลิตไฟฟ้าราชบุรี
จำกัด มีสิทธิที่จะปฏิเสธการรับเชื้อเพลิง และถือว่า บริษัท ปตท.จำกัด (มหาชน)
ไม่สามารถจัดส่งเชื้อเพลิงได้ สัญญาซื้อขายไฟฟ้าระบุไว้ชัดเจนว่า บริษัท ผลิตไฟฟ้าราชบุรี จำกัด
ยังคงได้รับค่าความพร้อมจ่ายพลังไฟฟ้าต่อไป ดังนั้น บริษัท ผลิตไฟฟ้าราชบุรี จำกัด
จึงไม่มีความเสี่ยงจากการที่ บริษัท ปตท.จำกัด (มหาชน)
ไม่สามารถจัดส่งก๊าซธรรมชาติหรือจากการที่บริษัท ผลิตไฟฟ้าราชบุรี จำกัด
ปฏิเสธรับการจัดส่งก๊าซธรรมชาติที่ไม่ได้คุณภาพ
เนื่องจากไม่ส่งผลกระทบต่อค่าความพร้อมจ่ายพลังไฟฟ้าของบริษัท ผลิตไฟฟ้าราชบุรี จำกัด
หรือลดความสามารถของบริษัท ผลิตไฟฟ้าราชบุรี จำกัด ภายใต้สัญญาซื้อขายไฟฟ้า

เมื่อวันที่ 29 สิงหาคม 2545 และวันที่ 30 กันยายน 2545 บริษัทฯ ได้ลงนามกับ กฟผ. และ
บริษัท ปตท.จำกัด (มหาชน)
เพื่อปรับปรุงระบบเผาไหม้โรงไฟฟ้าราชบุรีให้สามารถรับก๊าซธรรมชาติที่มีค่าความร้อนสูงขึ้น
โดยค่าความร้อนเดิมตามสัญญาซื้อขายก๊าซธรรมชาติมีค่าประมาณ 730 – 800 บีทียูต่อลูกบาศก์ฟุต
โดยบริษัทฯ ได้รับค่าชดเชยสำหรับค่าสึกหรอ ค่าเสียหายของอุปกรณ์ ค่าเชื่อเพลิงและอื่นๆ
รวมเป็นเงิน 238.10 ล้านบาท โดยได้รับเงินชดเชยงวดแรกในปี 2545 จำนวน 132.10
ล้านบาท
สำหรับการปรับปรุงระบบเผาไหม้ของโรงไฟฟ้าราชบุรีเพื่อให้สามารถรับก๊าซธรรมชาติที่มีค่าความร้อน
830-840 บีทียูต่อลูกบาศก์ฟุต และได้รับเงินชดเชยดังกล่าวงวดที่สองในปี 2548 จำนวน 106.00
ล้านบาท สำหรับการปรับปรุงระบบเผาไหม้ของโรงไฟฟ้าราชบุรี โดยบริษัท ผลิตไฟฟ้าราชบุรี จำกัด
ไม่มีผลกระทบอันเกิดจากการปรับค่าความร้อนของก๊าซธรรมชาติดังกล่าว

2) น้ำมันเตา

ตามสัญญาซื้อขายไฟฟ้ากับ กฟผ. บริษัท ผลิตไฟฟ้าราชบุรี จำกัด
จะต้องสำรองน้ำมันเตาซึ่งเป็นเชื้อเพลิงสำรองให้เพียงพอสำหรับการเดินเครื่องเต็มกำลังการผลิตเป็นเวลา
5 วัน โดย กฟผ.เป็นผู้ก่อสร้าง ติดตั้ง และทดสอบระบบขนส่งน้ำมันเตา บนถนนเพชรเกษม
ห่างจากโรงไฟฟ้าราชบุรีประมาณ 6.5 กิโลเมตร
ตามสัญญาซื้อขายทรัพย์สินโรงไฟฟ้าพลังความร้อนร่วม เมื่อวันที่ 31 ตุลาคม 2543
ปัจจุบันระบบขนส่งน้ำมันเตาเพชรเกษมได้ก่อสร้าง ติดตั้ง และทดสอบแล้วเสร็จ และบริษัท
ผลิตไฟฟ้าราชบุรี จำกัด ได้เข้าไปดูแลรับผิดชอบการปฏิบัติงานตั้งแต่วันที่ 1 มกราคม 2548

3) น้ำมันดีเซล

โรงไฟฟ้าพลังความร้อนร่วมจะใช้น้ำมันดีเซลเป็นเชื้อเพลิงสำรอง
ในกรณีที่ปริมาณก๊าซธรรมชาติมีไม่เพียงพอ โดยบริษัท ผลิตไฟฟ้าราชบุรี จำกัด
จะต้องสำรองน้ำมันดีเซลไว้ให้เพียงพอสำหรับใช้ในการดำเนินงาน
โดยการเดินเครื่องเต็มกำลังการผลิตเป็นเวลา 3 วัน น้ำมันดีเซลจะถูกขนส่งโดยรถบรรทุกน้ำมัน
ส่งต่อไปยังโรงไฟฟ้าราชบุรี นอกจากนี้โรงไฟฟ้าพลังความร้อนยังใช้น้ำมันดีเซลในการ Start-up
อีกด้วย

4) ก๊าซเผาทิ้งจากบ่อขุดเจาะน้ำมัน

โครงการเพิ่มค่าทรัพยากร แหล่งประดู่เฒ่า
จะใช้ก๊าซธรรมชาติที่ต้องทำการเผาทิ้งในกระบวนการผลิตน้ำมันดิบเป็นเชื้อเพลิงหลัก
โดยมีการสัญญาซื้อขายก๊าซ (Gas Sales Agreement: GSA) กับทางบริษัท ปตท.สผ.สยาม
จำกัดซึ่งมีอายุสัญญา 8 ปี ภายใต้สัญญาดังกล่าว บริษัท ปตท.ปตท.สผ.สยาม จำกัด)
จะเป็นผู้จัดหาและส่งก๊าซธรรมชาติให้กับโรงไฟฟ้า จากแหล่งผลิตน้ำมันประดู่เฒ่า-เอ จ.สุโขทัย
โดยกำหนดปริมาณการซื้อขายก๊าซธรรมชาติตามจำนวน ที่ใช้ผลิตไฟฟ้าจริงในแต่ละเดือน
เนื่องจากโครงการเพิ่มค่าทรัพยากร แหล่งประดู่เฒ่า
นั้นตั้งอยู่ในบริเวณใกล้เคียงกับแหล่งขุดเจาะน้ำมัน ดังนั้นในส่วนของการขนส่งนั้นจึงค่อนข้างสะดวก
และไม่มีปัญหา

3.3.2 น้ำ 

แหล่งน้ำและปริมาณความต้องการใช้น้ำ

โรงไฟฟ้าราชบุรี ใช้แม่น้ำแม่กลองเป็นแหล่งน้ำ โดยมีสถานีสูบน้ำตั้งอยู่ที่ตำบลท่าราบ อำเภอเมือง
จังหวัดราชบุรี ปริมาณน้ำในแม่น้ำแม่กลองถูกกำหนดโดยปริมาณน้ำที่ปล่อยจากเขื่อนแม่กลอง
ซึ่งในขณะเดียวกัน น้ำในเขื่อนแม่กลองก็ได้รับน้ำจากเขื่อนที่เหนือขึ้นไปอีก 3 แห่ง
คือเขื่อนศรีนครินทร์ เขื่อนวชิราลงกรณ์ และเขื่อนท่าทุ่งนา ซึ่งทั้ง 3 เขื่อนอยู่ในความดูแลของ
กฟผ.โดยตรงในขณะที่เขื่อนแม่กลองอยู่ในความดูแลของกรมชลประทาน

โรงไฟฟ้าจะสูบน้ำจากแม่น้ำแม่กลองไปเก็บยังอ่างเก็บน้ำภายในบริเวณโรงไฟฟ้าผ่านท่อเหล็กขนาดเส้นผ่าศูนย์กลาง
1.5 เมตร โดยขุดดินฝังท่อไว้ที่ระดับความลึกจากผิวดินอย่างน้อย 1.5 เมตร
แล้วกลบดินไว้ตามเดิม เป็นระยะทาง 10.7 กิโลเมตรจากสถานีสูบน้ำไปยังโรงไฟฟ้า
ช่วงที่ผ่านถนนใช้วิธีดันท่อลอดผ่านชั้นถนน ช่วงที่ผ่านคลองใช้วิธีขุดฝังใต้แนวท้องคลอง
อ่างเก็บน้ำดังกล่าวมีความจุในการเก็บกักน้ำได้สูงถึง 1.68 ล้านลูกบาศก์เมตร
ซึ่งเพียงพอสำหรับใช้ในโครงการเป็นเวลานานถึง 8.5 วัน
ในกรณีที่ไม่มีน้ำไหลเข้ามาในอ่างเก็บน้ำ

ในส่วนของแนวท่อส่งน้ำ ใช้พื้นที่ในแนวเขตสายส่งไฟฟ้าแรงสูง 115 กิโลโวลต์
ที่มีอยู่ในปัจจุบันและแนวเขตสายส่งไฟฟ้าแรงสูง 500 กิโลโวลต์ ที่สร้างขึ้นเชื่อมต่อกับโรงไฟฟ้า
โดยมีการจ่ายค่ารอนสิทธิ์ในแนวเขตสายส่งไฟฟ้าและค่าตอบแทนการยินยอมให้จดภาระจำยอมเพื่อใช้ที่ดินในการวางท่อส่งน้ำเพื่อไม่ให้เกิดข้อขัดแย้งจากการใช้ที่ดิน

จากการศึกษาด้านการจัดการทรัพยากรน้ำและการใช้น้ำ เช่นการศึกษาสมดุลของน้ำ (Water
Balance) ในลุ่มน้ำแม่กลองทั้งระบบ โดยวิธีการของ Reservoir Simulation
ซึ่งจัดทำโดยมหาวิทยาลัยมหิดล พบว่า แหล่งน้ำของลุ่มน้ำแม่กลองจะไม่เกิดปัญหาขาดแคลนน้ำ
และน้ำในอ่างเก็บน้ำของเขื่อนศรีนครินทร์และเขื่อนเขาแหลม
ยังมีปริมาณเหลือพอที่จะดึงไปใช้เพื่อเปิดพื้นที่เกษตรกรรมหรือกิจการอื่นๆ ได้อีกประมาณปีละ 430
และ 220 ล้านลูกบาศก์เมตร ตามลำดับ อย่างไรก็ตาม ในกรณีเกิดขาดแคลนน้ำอย่างฉุกเฉิน กฟผ.
จะประสานงานกับกรมชลประทานพิจารณาปล่อยน้ำเพิ่มเติม
แต่ทั้งนี้ต้องไม่ก่อให้เกิดผลกระทบต่อการใช้น้ำในส่วนอื่น นอกจากนี้ ผลการศึกษาที่จัดทำเมื่อปี 2543
โดยบริษัท ซาร์เจนท์ แอนด์ ลันดี จำกัด ในฐานะที่ปรึกษาทางเทคนิคอิสระ
ระบุว่าโรงไฟฟ้าราชบุรีใช้น้ำเป็นสัดส่วนน้อยมากหรือประมาณร้อยละ 0.5
ของความต้องการน้ำทั้งหมด ซึ่งมีประมาณ 11,200 ล้านลูกบาศก์เมตร

3.3.3 สารเคมี

สารเคมีที่ใช้ในการปรับปรุงคุณภาพน้ำเพื่อให้ได้น้ำสะอาดและน้ำปราศจากแร่ธาตุ
โดยส่วนใหญ่สามารถจัดหาได้จากผู้ผลิตภายในประเทศ

3.4 การจำหน่ายและสภาพการแข่งขัน

3.4.1 ระบบส่ง

การจำหน่ายไฟฟ้าของบริษัทฯ ในปัจจุบันจะจำหน่ายให้แก่ กฟผ.
แต่เพียงรายเดียวตามสัญญาซื้อขายไฟฟ้า ผ่านระบบส่งไฟฟ้าของ กฟผ.
โดยไฟฟ้าที่ผลิตได้จากเครื่องกำเนิดไฟฟ้าจะถูกยกระดับแรงดันไฟฟ้าโดยหม้อแปลงไฟฟ้า
และผ่านไปยังลานไกไฟฟ้า (Switchyard) และสถานีไฟฟ้าแรงสูง 500 กิโลโวลต์ และ 230
กิโลโวลต์ ของ กฟผ. และกระแสไฟฟ้าดังกล่าวจะถูกส่งจากระบบของ
กฟผ.ไปสู่ระบบของการไฟฟ้านครหลวงและการไฟฟ้าส่วนภูมิภาคเพื่อกระจายไปสู่ผู้บริโภคซึ่งเป็นผู้ใช้ไฟฟ้าต่อไป

3.4.2 สภาพการแข่งขัน

ปัจจุบัน กฟผ. ในฐานะที่เป็นผู้ซื้อไฟฟ้ารายใหญ่ของประเทศ
ได้มีการทำสัญญาซื้อขายไฟฟ้าระยะยาวกับผู้ผลิตไฟฟ้าเอกชนรายใหญ่ทุกราย มีระยะเวลาตั้งแต่ 20
– 25 ปี
ซึ่งภายใต้สัญญาดังกล่าวได้กำหนดรายได้ตามความพร้อมจ่ายและตามค่าพลังงานที่ผลิตของผู้ผลิตไฟฟ้าเอกชนรายใหญ่แต่ละราย
จึงไม่มีการแข่งขันระหว่างผู้ผลิตไฟฟ้าเอกชนรายใหญ่

3.4.3 ภาวะอุตสาหกรรมและการแข่งขัน

อุตสาหกรรมผลิตไฟฟ้าในประเทศ
จัดอยู่ในกลุ่มสาธารณูปโภคพื้นฐานที่รัฐบาลได้กำหนดและควบคุมการดำเนินงานผ่านคณะกรรมการพลังงานแห่งชาติ
(กพช.) กระทรวงพลังงาน และกรรมการกำกับกิจการพลังงาน(กกพ.) ตามนโยบายที่กำหนด
โดยเฉพาะการส่งเสริมให้มีการแข่งขันลงทุนในธุรกิจผลิตพลังงานไฟฟ้า เช่น
กระทรวงพลังงานได้จัดเตรียมปริมาณก๊าซธรรมชาติที่ใช้ผลิตไฟฟ้าตามความต้องการที่จะรับซื้อ
และเปิดประมูลให้สัมปทานการผลิตและรับซื้อไฟฟ้าระยะยาว เป็นต้น
จึงเป็นการเปิดโอกาสนักลงทุนจากอุตสาหกรรมอื่น
และนักลงทุนจากต่างประเทศเข้ามาร่วมแข่งขันได้เต็มที่
จากการเปิดประมูลรับซื้อไฟฟ้าจากโครงการโรงไฟฟ้า IPP ในช่วงที่ผ่านมา
มีนักลงทุนหน้าใหม่เข้ามาในอุตสาหกรรมเพิ่มขึ้น
แสดงถึงสภาพการแข่งขันที่มีความรุนแรงมากขึ้นในอุตสาหกรรมนี้

ปัจจุบันมีผู้ผลิตไฟฟ้าเอกชนรายใหญ่ได้รับสิทธิผลิตไฟฟ้า IPP ในประเทศเพิ่มขึ้น จำนวน 4 ราย
ทำให้มีบริษัทผู้ผลิตไฟฟ้าเอกชนรายใหญ่ รวม 14 ราย ได้แก่ บริษัท ผลิตไฟฟ้าระยอง จำกัด บริษัท
ผลิตไฟฟ้าขนอม จำกัด บริษัท ผลิตไฟฟ้าอิสระ จำกัด บริษัท ไตร เอนเนอจี้ จำกัด บริษัท บ่อวิน
เพาเวอร์ จำกัด บริษัท อิสเทิร์น เพาเวอร์ จำกัด บริษัท บีแอลซีพี เพาเวอร์ จำกัด บริษัท กัลฟ์
เพาเวอร์ เจนเนอเรชัน จำกัด บริษัท ราชบุรีเพาเวอร์ จำกัด บริษัท ผลิตไฟฟ้าราชบุรี จำกัด
และบริษัทที่ได้รับสิทธิเพิ่มขึ้นจำนวน 4 ราย ได้แก่ บริษัท เก็คโค่-วัน จำกัด
(ลงนามสัญญาซื้อขายไฟฟ้าเมื่อวันที่ 10 กันยายน 2551) บริษัท สยามเอนเนอจี้ จำกัด บริษัท
เพาเวอร์ เจนเนอเรชั่น ซัพพลาย จำกัด (ทั้งสองบริษัทลงนามสัญญาซื้อขายไฟฟ้าเมื่อวันที่ 10
ตุลาคม 2551) และบริษัท เนชันแนล เพาเวอร์ ซัพพลาย จำกัด

ในปี 2551 มีโครงการโรงไฟฟ้าพลังความร้อนร่วม IPP ที่ดำเนินการจ่ายไฟเชิงพาณิชย์ได้ 1
โครงการ จาก บริษัท ราชบุรีเพาเวอร์ จำกัด มีกำลังการผลิตรวม 1,400 เมกะวัตต์ ซึ่งบริษัทฯ
ได้ร่วมลงทุนในสัดส่วนร้อยละ 25 และเป็นโครงการโรงไฟฟ้า IPP
สุดท้ายสำหรับการรับซื้อไฟฟ้าเฟสแรกของกระทรวงพลังงาน ในขณะที่ กฟผ. มี 1
โครงการใหม่ที่สามารถดำเนินการเดินเครื่องเชิงพาณิชย์ได้ คือ โรงไฟฟ้าพลังความร้อนร่วมจะนะ
กำลังการผลิต 710 เมกะวัตต์

โครงการรับซื้อไฟจากต่างประเทศของ กฟผ. ที่อยู่ระหว่างการก่อสร้างจำนวน 2 โครงการ ใน
สปป.ลาวได้แก่ โครงการโรงไฟฟ้าพลังน้ำ-น้ำเทิน 2 ขนาดกำลังการผลิต 920 เมกะวัตต์
มีกำหนดการเดินเครื่องเชิงพาณิชย์ในปี 2552 และโครงการโรงไฟฟ้าพลังน้ำ-น้ำงึม 2
ขนาดกำลังการผลิต 615 เมกะวัตต์ (โดยมีกำลังการผลิตตามสัญญา (Contracted Capacity)
ที่ขายให้กับ กฟผ. เท่ากับ 596 เมกะวัตต์) ซึ่งบริษัทฯ ได้ร่วมลงทุนในสัดส่วนร้อยละ 25
มีกำหนดการเดินเครื่องเชิงพาณิชย์ในปี 2556 นอกจากนี้ยังมีโรงไฟฟ้าของ กฟผ.
ที่อยู่ระหว่างการก่อสร้าง จำนวน 3 โครงการ คือ โรงไฟฟ้าพลังความร้อนร่วมบางปะกง ชุดที่ 5
ขนาดกำลังการผลิต 719 เมกะวัตต์ มีกำหนดการเดินเครื่องเชิงพาณิชย์ในปี 2552
โรงไฟฟ้าพลังความร้อนร่วมพระนครใต้ ชุดที่ 3 ขนาดกำลังการผลิต 715 เมกะวัตต์
มีกำหนดการเดินเครื่องเชิงพาณิชย์ในปี 2552 และโรงไฟฟ้าพลังความร้อนร่วมพระนครเหนือชุดที่ 1
ขนาดกำลังการผลิต 685 เมกะวัตต์ มีกำหนดการเดินเครื่องเชิงพาณิชย์ในปี 2553

ตารางสัดส่วนกำลังการผลิตและผู้ผลิตไฟฟ้าในระบบของประเทศ ณ เดือนธันวาคม 2551

[]

  หมายเหตุ : บริษัทผลิตไฟฟ้าราชบุรี จำกัด มีกำลังผลิตติดตั้งรวม 3,645 เมกะวัตต์
  โดยมีกำลังการผลิตตามสัญญาซื้อขายไฟฟ้า (Depenable Contracted Capacity)
  ที่ขายให้กับ กฟผ. เท่ากับ 3,481 เมกะวัตต์

ณ เดือนธันวาคม 2551 บริษัทฯ มีกำลังการผลิตในระบบรวมจำนวน 4,181 เมกะวัตต์
คิดเป็นร้อยละ 14 (เมื่อเปรียบเทียบกับกำลังการผลิตรวมทั้งระบบ 29,891.65 เมกะวัตต์)
โดยแบ่งเป็นกำลังการผลิตของโรงไฟฟ้าราชบุรีจำนวน 3,481 เมกะวัตต์
สัดส่วนจากโรงไฟฟ้าไตรเอนเนอจี้จำนวน 350 เมกะวัตต์
และสัดส่วนจากโครงการโรงไฟฟ้าราชบุรีเพาเวอร์จำนวน 350 เมกะวัตต์

รูปแสดงสัดส่วนเปรียบเทียบกำลังการผลิตติดตั้งของระบบ ณ เดือนธันวาคม 2551

[]

บริษัทฯ
ได้มีความเตรียมพร้อมสำหรับการแข่งขันในอุตสาหกรรมไฟฟ้าภายใต้สภาวะการแข่งขันที่รุนแรงมากขึ้น
เช่น การจัดการบริหารด้านต้นทุนการผลิต การพัฒนาด้านบุคลากร การพัฒนาข้อมูลเทคโนโลยี
ตลอดจนการแสวงหาทรัพยากรที่ใช้ในการผลิตเพิ่มขึ้น เป็นต้น
เพื่อรักษาประสิทธิภาพการทำกำไรและศักยภาพการเติบโตในอุตสาหกรรมอย่างต่อเนื่อง

3.4.4 ความต้องการใช้ไฟฟ้า

ในปี 2551 ความต้องการใช้พลังงานไฟฟ้าในประเทศมีจำนวน 148,435.97 กิกะวัตต์ชั่วโมง
เพิ่มขึ้นจากปีก่อนร้อยละ 1.06 ขณะที่มีความต้องการไฟฟ้าสูงสุดเกิดขึ้นในวันที่ 21 เมษายน 2551
เท่ากับ 22,568.20 เมกะวัตต์ ลดลงจากปีก่อนร้อยละ 0.08 ปัจจุบันมีกำลังผลิตติดตั้ง ณ วันที่ 31
ธันวาคม 2551 รวม 29,891.65 เมกะวัตต์ แบ่งเป็นของ กฟผ. 15,020.96 เมกะวัตต์
ซื้อจากต่างประเทศ 640 เมกะวัตต์ จากผู้ผลิตไฟฟ้าเอกชนในประเทศ (IPP และ SPP)
14,230.69 เมกะวัตต์

[]

  ที่มา: กฟผ. วันที่ 31 ธันวาคม 2551

3.4.5 นโยบายด้านพลังงาน

รัฐบาลได้แถลงนโยบายด้านพลังงานต่อรัฐสภาเมื่อวันอังคารที่ 7 ตุลาคม 2551
เพื่อใช้เป็นแนวทางในการปฏิบัติ มีสาระสำคัญดังนี้

1)  เสริมสร้างความมั่นคงด้านพลังงานให้มีพลังงานใช้อย่างเพียงพอต่อการพัฒนาประเทศ
    และให้พึ่งพาตนเองทางพลังงานได้มากขึ้น เพื่อความอยู่ดีกินดีของประชาชน
    โดยเร่งรัดการสำรวจและผลิตพลังงานภายในประเทศเพิ่มขึ้น
    เสริมสร้างความร่วมมือและความสัมพันธ์ด้านพลังงานอันดีกับประเทศเพื่อนบ้าน
    รวมทั้งการลงทุนด้านพลังงานในต่างประเทศ ดูแลวางแผน PDP
    ให้มีความเหมาะสมต่อภาวะทางเศรษฐกิจของประเทศ
    รวมทั้งศึกษาเพื่อเตรียมความพร้อมในการตัดสินใจพัฒนาพลังงานทางเลือกอื่นๆ
    ที่ใช้เทคโนโลยีชั้นสูง

2)  ส่งเสริมให้มีการกำกับดูแลกิจการพลังงานให้ราคาพลังงานในประเทศมีความเหมาะสมมีเสถียรภาพ
    ภายใต้การผันแปรอย่างรุนแรงของตลาดโลก สอดคล้องกับสถานการณ์เศรษฐกิจและการลงทุน
    โดยกำหนดโครงสร้างราคาเชื้อเพลิงให้สะท้อนต้นทุนที่แท้จริงตามกลไกตลาด
    และเป็นธรรมต่อประชาชน เพื่อก่อให้เกิดการแข่งขัน และการลงทุนในธุรกิจพลังงาน
    พร้อมทั้งดูแลให้กิจการพลังงานมีมาตรฐาน คุณภาพ การให้บริการ และความปลอดภัยที่ดี

3)  ส่งเสริมและวิจัยพัฒนาพลังงานทดแทนทุกรูปแบบอย่างต่อเนื่อง
    ด้วยการกำหนดให้พลังงานทดแทนเป็นวาระแห่งชาติ โดยเฉพาะในด้านของเชื้อเพลิงชีวภาพ
    อาทิ แก๊สโซฮอล์ ไบโอดีเซล การเร่งรัดการใช้ก๊าซธรรมชาติในภาคขนส่งให้มากขึ้น
    การผลิตไฟฟ้าจากพลังงานหมุนเวียนที่มีศักยภาพในประเทศ
    รวมทั้งการกำหนดมาตรการส่งเสริมการผลิตและใช้พลังงานทดแทนอย่างเหมาะสม
    และจูงใจต่อทั้งผู้ผลิตและผู้บริโภค และมีความสมดุลด้านอาหาร พลังงาน และสิ่งแวดล้อม

4)  ส่งเสริมการอนุรักษ์และประหยัดพลังงานอย่างจริงจังและต่อเนื่อง
    โดยรณรงค์ส่งเสริมให้เกิดวินัย ในการประหยัดพลังงานของคนในชาติ
    และสนับสนุนการใช้พลังงานอย่างมีประสิทธิภาพ
    โดยส่งเสริมให้เกิดมาตรฐานในการออกแบบอาคารประหยัดพลังงาน
    การเพิ่มมาตรฐานประสิทธิภาพการประหยัดพลังงานของอุปกรณ์ไฟฟ้าเพื่อผู้บริโภค
    การพัฒนาระบบขนส่งมวลชน รวมทั้งพัฒนาระบบบริหารจัดการการขนส่งสินค้า
    และบริการให้ใช้ระบบรถไฟฟ้าและระบบรางมากขึ้น เพื่อลดการพึ่งพาน้ำมันเชื้อเพลิง
    ลดปัญหามลพิษ และลดปัญหาการจราจรติดขัดในเขตเมือง

5)  ส่งเสริมการพัฒนา ผลิต และใช้พลังงานควบคู่ไปกับการดูแลรักษาสิ่งแวดล้อม
    โดยกำหนดมาตรฐานการผลิตพลังงานและมาตรฐานเชื้อเพลิงเพื่อลดผลกระทบต่อสิ่งแวดล้อม
    รณรงค์และส่งเสริมการแก้ไขปัญหาภาวะโลกร้อนโดยส่งเสริมให้เกิดโครงการกลไกการพัฒนาพลังงานที่สะอาด
    (CDM-Clean Development Mechanism) ให้เพิ่มมากขึ้น

3.5 ลักษณะการจัดให้ได้มาซึ่งผลิตภัณฑ์

3.5.1 กำลังการผลิตและนโยบายการผลิต

ปัจจุบัน โรงไฟฟ้าราชบุรีมีกำลังการผลิต 3,645 เมกะวัตต์
การวางแผนการผลิตกระแสไฟฟ้าเพื่อจัดส่งให้
กฟผ.จะดำเนินการตามการสั่งการของศูนย์ควบคุมกำลังไฟฟ้าของ กฟผ.
ตามสัญญาการซื้อขายไฟฟ้าระยะยาวเช่นเดียวกับสัญญาที่ กฟผ. ลงนามกับผู้ผลิตไฟฟ้าเอกชนรายอื่นๆ
ซึ่งจำนวนชั่วโมงการสั่งเดินเครื่องในแต่ละปีรวมถึงแผนการบำรุงรักษาได้ระบุไว้แล้วในสัญญา ทั้งนี้
นโยบายการผลิตจะต้องผลิตให้ได้ตามสัญญาที่ได้ทำไว้กับ กฟผ.
เพื่อรักษาเสถียรภาพความพร้อมจ่ายไฟฟ้า

  3.5.2 การจัดหาวัตถุดิบ

วัตถุดิบที่สำคัญในการผลิตกระแสไฟฟ้าคือเชื้อเพลิงและอะไหล่เครื่องจักร
เชื้อเพลิงหลักของโรงไฟฟ้าราชบุรีคือ ก๊าซธรรมชาติ ซึ่งคิดเป็นร้อยละ 99.94
ของต้นทุนเชื้อเพลิงทั้งหมดของโรงไฟฟ้า
การจัดหาเชื้อเพลิงจะกระทำภายใต้สัญญาซื้อขายก๊าซระยะยาวกับบริษัท ปตท. จำกัด (มหาชน)
สำหรับอะไหล่เครื่องจักรได้ดำเนินการจัดซื้อจากตัวแทนจำหน่ายในประเทศและต่างประเทศ

3.6 ผลกระทบสิ่งแวดล้อม

จากความมุ่งมั่นที่จะดำเนินการผลิตพลังงานไฟฟ้า
ควบคู่ไปพร้อมกับการดูแลรักษาคุณภาพสิ่งแวดล้อมเพื่อคุณภาพชีวิตที่ดีของชุมชน บริษัทฯ
จึงได้จัดทำระบบการจัดการสิ่งแวดล้อม ตามมาตรฐาน ISO14001
เพื่อให้เกิดมีระเบียบและวิธีการปฏิบัติงานในด้านการดูแลสิ่งแวดล้อมที่มีความเหมาะสม
เป็นไปตามกฎหมายและสามารถตรวจสอบได้ โดยบริษัทฯ
ได้ผ่านการตรวจรับรองมาตรฐานการจัดการสิ่งแวดล้อมครั้งที่ 2 ตามมาตรฐาน ISO14001
(2004) จากบริษัท DNV (Det Norske Veritas) Thailand จำกัด เมื่อวันที่ 14 กรกฎาคม
2549 บริษัทฯ ได้ยึดถือดำเนินการระบบการจัดการสิ่งแวดล้อมภายใต้นโยบายด้านสิ่งแวดล้อม ดังนี้

1.  สร้างความสัมพันธ์ที่ดีและให้ความสำคัญต่อชุมชนโดยคำนึงถึงหน้าที่ความรับผิดชอบต่อสังคมและสิ่งแวดล้อมในฐานะที่เป็นส่วนหนึ่งของสังคม

2.  ส่งเสริมการสร้างจิตสำนึกให้ผู้ปฏิบัติงานได้เกิดความรู้
    และความเข้าใจถึงบทบาทอันสำคัญที่มีต่อการดูแลสิ่งแวดล้อม เพื่อลดการเกิดภาวะโลกร้อน

3.  ให้ปฏิบัติตามกฎหมาย ระเบียบ คำสั่ง ด้านสิ่งแวดล้อมของประเทศไทย
    ตลอดจนข้อบังคับของท้องถิ่นที่เกี่ยวข้อง

4.  ให้ปฏิบัติตามมาตรการป้องกันมลภาวะที่เกิดจากกระบวนการผลิต และกิจกรรมอื่น ๆ
    ที่อาจก่อให้เกิดผลกระทบต่อสิ่งแวดล้อมอย่างเป็นระบบ
    รวมถึงมาตรการป้องกันและระงับเหตุฉุกเฉินโดยปรับปรุงผลการดำเนินงานให้มีพัฒนาการอย่างต่อเนื่อง

5.  ให้มีการใช้ทรัพยากรอย่างเกิดประโยชน์สูงสุด พร้อมทั้งอนุรักษ์พลังงานและสิ่งแวดล้อม

นอกจากนี้ บริษัทฯ ยังได้ปฏิบัติตามพันธะที่มีต่อรายงานการวิเคราะห์ผลกระทบสิ่งแวดล้อม (EIA)
อย่างเคร่งครัด โดยมีการดำเนินการตามมาตรการลดผลกระทบสิ่งแวดล้อม
และมาตรการติดตามตรวจสอบคุณภาพสิ่งแวดล้อม ได้แก่ ด้านทรัพยากรกายภาพ ทรัพยากรชีวภาพ
คุณค่าการใช้ประโยชน์ของมนุษย์ และคุณค่าต่อคุณภาพชีวิต
โดยปฏิบัติตามเงื่อนไขที่ได้รับตั้งแต่ในช่วงระยะก่อสร้าง จนกระทั่งถึงระยะดำเนินการในปัจจุบัน
และยังคงพัฒนาให้มีมาตรการลดผลกระทบที่มีประสิทธิภาพมากยิ่งขึ้น
โดยเน้นนโยบายในด้านการป้องกันการเกิดมลพิษ (Pollution Prevention) เป็นสำคัญ

สำหรับการติดตามตรวจสอบคุณภาพสิ่งแวดล้อมของโรงไฟฟ้าราชบุรีได้กระทำอย่างต่อเนื่องโดยการตรวจวัดด้วยเครื่องมือที่ทันสมัย
ได้แก่ คุณภาพอากาศจากปล่องจะมีการตรวจวัดและบันทึกค่ามลสารที่ปล่อยออกจากปล่องทุก 15 นาที
คุณภาพอากาศในบรรยากาศทั่วไป ทำการตรวจวัดโดยสถานีตรวจวัดคุณภาพอากาศตลอด 24 ชั่วโมง
คุณภาพน้ำที่ระบายจากโรงไฟฟ้าทำการตรวจวัดด้วยระบบอัตโนมัติอย่างต่อเนื่องตลอด 24 ชั่วโมง
และทำการเก็บตัวอย่างน้ำเพื่อตรวจวัดทุกพารามิเตอร์อีกทุก 1 เดือน
คุณภาพน้ำในแหล่งน้ำธรรมชาติทำการตรวจวัดทุก 4 เดือน
และมีการติดตั้งอุปกรณ์ตรวจวัดคุณภาพน้ำในคลองบางป่า ที่เป็นแหล่งรองรับน้ำของโรงไฟฟ้า
บริเวณเหนือและใต้จุดปล่อยน้ำจำนวน 2 แห่ง โดยสามารถตรวจวัดคุณภาพน้ำได้อย่างต่อเนื่อง 24
ชั่วโมง เช่นเดียวกับการตรวจวัดคุณภาพน้ำที่โรงไฟฟ้า
นอกจากนี้ยังมีการตรวจวัดระดับเสียงในพื้นที่โรงไฟฟ้าและในชุมชนทุก 3 เดือน เป็นต้น

ผลจากการตรวจวัดคุณภาพสิ่งแวดล้อมทั้งหมดจะถูกจัดทำเป็นรายงานเสนอต่อสำนักงานนโยบายและแผนทรัพยากรธรรมชาติและสิ่งแวดล้อมทุก
6 เดือน ตามเงื่อนไขของรายงานการวิเคราะห์ผลกระทบสิ่งแวดล้อม นอกจากนี้
ยังจัดทำรายงานสรุปผลการตรวจวัดคุณภาพสิ่งแวดล้อมประจำเดือน
ส่งให้กับสำนักงานสิ่งแวดล้อมภาคที่ 8 (ราชบุรี)
สำนักงานทรัพยากรธรรมชาติและสิ่งแวดล้อมจังหวัดราชบุรี อุตสาหกรรมจังหวัดราชบุรี
นายแพทย์สาธารณสุขจังหวัดราชบุรี และองค์การบริหารส่วนตำบลอีก 8
แห่งโดยรอบโรงไฟฟ้าเป็นประจำทุกเดือน นอกจากนี้บริษัทฯ ได้จัดทำรายงานสิ่งแวดล้อมประจำปี
สรุปการดำเนินงานด้านสิ่งแวดล้อมในแต่ละปีเพื่อประชาสัมพันธ์ให้กับหน่วยงานราชการ ผู้นำชุมชน
โรงเรียน และประชาชนทั่วไปที่สนใจให้รับทราบถึงผลการดำเนินงานด้านสิ่งแวดล้อมของบริษัทฯ
ด้วย

จากการดำเนินการผลิตไฟฟ้าที่ผ่านมา
โรงไฟฟ้ายังคงยึดถือและปฏิบัติตามมาตรการลดผลกระทบสิ่งแวดล้อมและมาตรการติดตามตรวจสอบคุณภาพสิ่งแวดล้อม
เพื่อยืนยันถึงผลการดำเนินงานว่าเป็นไปตามที่กฎหมายกำหนด
โดยเฉพาะการติดตามตรวจสอบคุณภาพสิ่งแวดล้อม ทั้งในด้านอากาศ น้ำ และเสียง
ซึ่งผลการตรวจวัดค่าต่าง ๆ อยู่ในเกณฑ์ดีตามที่กฎหมายได้กำหนดไว้
และพัฒนาการดำเนินงานอย่างต่อเนื่องตามนโยบายด้านสิ่งแวดล้อม
ในกรณีที่โรงไฟฟ้าได้รับการร้องเรียนอันเกิดจากข้อสงสัยของชุมชน บริษัทฯ
ได้นำเข้าสู่ระบบการรับเรื่องร้องเรียนโดยการนำเข้าคณะกรรมการบริหารด้านสิ่งแวดล้อมของบริษัทฯ
เพื่อกำหนดมาตรการและวิธีการแก้ไขปัญหานั้น ๆ
พร้อมทั้งแจ้งผลการแก้ไขปัญหาไปยังกลุ่มผู้ร้องเรียน ตลอดจนเผยแพร่ข้อมูลไปยังสื่อต่าง ๆ
เพื่อให้เกิดความเข้าใจในการดำเนินงานของโรงไฟฟ้าอย่างทั่วถึง
สำหรับแผนการติดตามตรวจสอบคุณภาพสิ่งแวดล้อมที่โรงไฟฟ้าได้ดำเนินการในปี 2551
มีรายละเอียด ดังนี้

[TABLE]

หมายเหตุ √ หมายถึง กิจกรรมที่ดำเนินการในรอบป CEMS: Continuous Emission
Monitoring System AQMS: Ambient Air Quality Monitoring System

สรุปรายการค่าใช้จ่ายในการดำเนินงานด้านสิ่งแวดล้อมในปี 2551

+----------------------------------------------------+-----------------+
| รายการ                                             | ค่าใช้จ่าย         |
|                                                    | (ล้านบาท)        |
+----------------------------------------------------+-----------------+
|   งานติดตามตรวจสอบคุณภาพสิ่งแวดล้อม และสถานีน้ำมันเตา      | 4.70            |
+----------------------------------------------------+-----------------+
|   งานรักษาระบบการจัดการสิ่งแวดล้อม (ISO 14001)          | 0.68            |
+----------------------------------------------------+-----------------+
|   งานตรวจสอบวัดคุณภาพน้ำทิ้งโรงไฟฟ้าราชบุรี                | 0.51            |
+----------------------------------------------------+-----------------+
|   งานศึกษาวิจัยเรื่องโอโซน                              | 0.70            |
+----------------------------------------------------+-----------------+
|   งานตรวจสอบวิเคราะห์ผลกระทบสิ่งแวดล้อมด้านสัตว์น้ำ         | 0.01            |
+----------------------------------------------------+-----------------+
|   งานตรวจสอบมลภาวะ                                 | 0.07            |
+----------------------------------------------------+-----------------+
|   งานเกี่ยวกับการทำแปลงทดลองปลูกพืช                     | 0.20            |
+----------------------------------------------------+-----------------+
|   งานเกี่ยวกับการตรวจวัดระดับเสียง                       | 0.02            |
+----------------------------------------------------+-----------------+
|   ค่ากำจัดตะกอนเหลวและตะกอน                          | 0.59            |
+----------------------------------------------------+-----------------+
|   ค่ากำจัดยิปซั่ม                                       | 1.67            |
+----------------------------------------------------+-----------------+
|   ค่ากำจัดฉนวนความร้อน และกำจัดกากของเสียอันตราย         | 0.25            |
+----------------------------------------------------+-----------------+
| รวมเป็นเงิน                                          | 9.40            |
+----------------------------------------------------+-----------------+

นอกจากนี้ในปี 2552 บริษัท ผลิตไฟฟ้าราชบุรี จำกัด
ยังได้ตั้งงบประมาณเพื่อป้องกันผลกระทบต่อสิ่งแวดล้อม ดังนี้

+----------------------------------------------------+-----------------+
| รายการ                                             | ค่าใช้จ่าย         |
|                                                    | (ล้านบาท)        |
+----------------------------------------------------+-----------------+
|   งานติดตามตรวจสอบคุณภาพสิ่งแวดล้อม โดยฝ่ายสิ่งแวดล้อม กฟผ. | 5.84            |
|                                                    |                 |
|   งานรักษาระบบการจัดการสิ่งแวดล้อม (ISO 14001)          |                 |
|                                                    |                 |
|   งานตรวจวิเคราะห์สิ่งผิดปกติในโรงไฟฟ้า และข้อร้องเรียน      |                 |
+----------------------------------------------------+-----------------+
|   งานกำจัดขณะทั่วไป                                   | 0.36            |
+----------------------------------------------------+-----------------+
|   ค่าจ้างบำรุงรักษาอุปกรณ์ตรวจวัดคุณภาพน้ำ 3 สถานี           | 0.57            |
+----------------------------------------------------+-----------------+
|   ค่ากำจัดตะกอนเหลวและตะกอน                          | 0.62            |
+----------------------------------------------------+-----------------+
|   ค่ากำจัดยิปซั่ม                                       | 0.50            |
+----------------------------------------------------+-----------------+
|   ค่ากำจัดฉนวนความร้อน                                | 0.12            |
+----------------------------------------------------+-----------------+
|   ค่ากำจัดกากน้ำมัน และสารเคมีใช้แล้ว                     | 0.15            |
+----------------------------------------------------+-----------------+
| รวม                                                | 8.16            |
+----------------------------------------------------+-----------------+

หมายเหตุ งบประมาณเพื่อป้องกันผลกระทบลดลงร้อยละ 19 เนื่องจากโรงไฟฟ้าพลังความร้อน
Reserve Shutdown 2 units

3.6.1 ผลการปฏิบัติจริงเมื่อเทียบกับข้อกำหนดตามกฎหมาย

การติดตามตรวจสอบคุณภาพสิ่งแวดล้อม
เพื่อยืนยันถึงผลการดำเนินงานตามมาตรการลดผลกระทบสิ่งแวดล้อมของโรงไฟฟ้าราชบุรีว่าเป็นไปตามที่กฎหมายกำหนด
ซึ่งได้ดำเนินการมาอย่างต่อเนื่อง โดยเฉพาะการติดตามตรวจสอบคุณภาพสิ่งแวดล้อม
ทั้งในด้านอากาศ น้ำ และเสียง ซึ่งผลการตรวจวัดค่าต่าง ๆ
อยู่ในเกณฑ์ที่ดีตามที่กฎหมายได้กำหนดไว้

3.6.2 ข้อพิพาทหรือการถูกฟ้องร้องเกี่ยวกับสิ่งแวดล้อม และแนวทางแก้ไข

โรงไฟฟ้าราชบุรีมีที่ตั้งติดกับบริเวณพื้นที่เกษตรกรรมโดยรอบแต่ไม่มีข้อพิพาทจากกรณีถูกฟ้องร้องเกี่ยวกับปัญหาด้านสิ่งแวดล้อมจากชุมชนรอบ
ๆ โรงไฟฟ้า เนื่องจากโรงไฟฟ้าใช้วิธีการสื่อสารข้อมูลสู่ชุมชน และผู้นำท้องถิ่นอย่างต่อเนื่อง
ทำให้ชุมชนได้รับข้อมูลที่ถูกต้องและให้การยอมรับอย่างดียิ่ง
ในกรณีหากเกิดข้อพิพาทกับชุมชนและสังคม โรงไฟฟ้าราชบุรีได้จัดระบบการรับเรื่องร้องเรียน
ตลอดจนแผนเตรียมการรับเหตุฉุกเฉินกรณีเกิดการชุมนุมประท้วงไว้รองรับแล้ว

3.7 งานด้านสังคม

สืบเนื่องจากการกำหนดแนวนโยบายขององค์กรที่ชัดเจน ในปี 2551 บริษัทฯ
จึงให้ความสำคัญต่อการดูแลรับผิดชอบต่อสังคมและสิ่งแวดล้อมอย่างเข้มข้น
ภายใต้หลักการธรรมาภิบาลที่ต้องการให้เกิดความเท่าเทียมและเป็นธรรมแก่ผู้มีส่วนได้ส่วนเสีย
และเกิดประโยชน์แก่ทุกภาคส่วนของสังคม
ซึ่งนอกเหนือจากการคำนึงถึงการบริหารการผลิตให้มีประสิทธิภาพ
เพื่อเป็นการระวังป้องกันผลกระทบอันอาจจะเกิดขึ้นกับชุมชน
และแสดงถึงความรับผิดชอบต่อสังคมในเบื้องต้นแล้ว บริษัทฯ
ยังได้ดำเนินงานด้านความรับผิดชอบต่อสังคม (Corporate Social Responsibility : CSR)
อย่างต่อเนื่องอีกด้วย

  3.7. 1 การดำเนินกิจกรรมด้านความรับผิดชอบต่อสังคม (Corporate Social
  Responsibility : CSR)

ปี 2551 บริษัทฯ ได้เริ่มดำเนินโครงการกล้ายิ้ม “คนรักษ์ป่า ป่ารักชุมชน” โดยร่วมมือกับกรมป่าไม้
ดำเนินกิจกรรมตามแนวทางส่งเสริมกระบวนการมีส่วนร่วมของชุมชนให้คนและป่าอยู่ร่วมกันอย่างยั่งยืน
ตามแนวพระราชดำรัสของพระบาทสมเด็จพระเจ้าอยู่หัวภูมิพลอดุลยเดช
และสมเด็จพระนางเจ้าสิริกิติ์ พระบรมราชินีนาถ เกี่ยวกับการพัฒนาป่า
ไปปฏิบัติหรือประยุกต์ใช้ให้เกิดประโยชน์ในชุมชนอย่างกว้างขวาง และสามารถอยู่ได้อย่างพอเพียง
โดยในปี 2551 มีการดำเนินกิจกรรมที่สำคัญ ได้แก่

-   การจัดประกวดป่าชุมชนตัวอย่างโครงการกล้ายิ้ม “คนรักษ์ป่า ป่ารักชุมชน”

โครงการจัดประกวดป่าชุมชนตัวอย่าง ชิงถ้วยรางวัลพระราชทานสมเด็จพระเทพรัตนราชสุดาฯ
สยามบรมราชกุมารี เป็นโครงการระยะยาว รวม 5 ปี (ปี 2551 -2555)
โดยทุกปีจะเปิดรับสมัครป่าชุมชนจากทั่วประเทศที่ได้รับอนุญาตหรือเคยได้รับอนุญาตให้จัดตั้งจากกรมป่าไม้
และมีการดำเนินการต่อเนื่องเข้าร่วมประกวด เพื่อเป็นการประกาศเกียรติคุณ
และเผยแพร่ผลงานป่าชุมชน และเพื่อเฟ้นหาป่าชุมชนที่มีแผนงาน ระบบ
และกระบวนการในการอนุรักษ์และพัฒนาป่าอย่างเข้มแข็ง โดยการมีส่วนร่วมของสมาชิกในชุมชน
สามารถเป็นป่าชุมชนตัวอย่างและเป็นศูนย์กลางการเรียนรู้ของชุมชนอื่นๆ ได้
เพื่อร่วมเผยแพร่ผลงานของชุมชนที่เข้มแข็ง
อันนำมาซึ่งการปลุกกระแสและปลูกฝังทัศนคติการอนุรักษ์ป่าชุมชนให้แก่สังคม

ทั้งนี้ ผลการจัดกิจกรรมนับว่าประสบความสำเร็จตามวัตถุประสงค์ และเป้าหมายอย่างมาก
โดยมีป่าชุมชนจากทั่วประเทศเข้าร่วมประกวดจำนวน 698 แห่ง และมีป่าชุมชนได้รับรางวัลทั้งสิ้น
125 แห่ง ดังนี้

1)  รางวัลชนะเลิศ “คนรักษ์ป่า ป่ารักชุมชน” ระดับประเทศ
    ได้รับถ้วยรางวัลพระราชทานสมเด็จพระเทพรัตนราชสุดาฯ สยามบรมราชกุมารี
    “ป่าชุมชนตัวอย่างระดับประเทศ” ป้ายประกาศเกียรติคุณ พร้อมด้วยเงินกองทุนอนุรักษ์ป่าชุมชน
    จำนวน 200,000 บาท โดยป่าชุมชนที่ได้รับรางวัลชนะเลิศประจำปี 2551 คือ
    ป่าชุมชนเขาวง อำเภอหนองบัวระเหว จังหวัดชัยภูมิ

2)  รางวัลดีเด่น “คนรักษ์ป่า ป่ารักชุมชน” ระดับภาค จำนวน 4 รางวัล
    ได้รับรางวัลโล่ประกาศเกียรติคุณ “ป่าชุมชนตัวอย่างระดับภาค”
    จากรัฐมนตรีว่าการกระทรวงทรัพยากรธรรมชาติและสิ่งแวดล้อม ป้ายประกาศเกียรติคุณ
    พร้อมด้วยเงินกองทุนอนุรักษ์ป่าชุมชน แห่งละ 100,000 บาท
    โดยป่าชุมชนที่ได้รับรางวัลดีเด่นระดับภาคประจำปี 2551 คือ

-   ป่าชุมชนดีเด่นของภาคเหนือ ได้แก่ ป่าชุมชนบ้านแม่หาร อำเภอแม่สะเรียง จังหวัดแม่ฮ่องสอน

-   ป่าชุมชนดีเด่นของภาคใต้ ได้แก่ ป่าชุมชนบ้านถ้ำผึ้ง อำเภอพนม จังหวัดสุราษฎร์ธานี

-   ป่าชุมชนดีเด่นของภาคกลาง/ตะวันออก/ตะวันตก ได้แก่ ป่าชุมชนบ้านพุยาง อำเภอปากท่อ
    จังหวัดราชบุรี และ

-   ป่าชุมชนดีเด่นของภาคตะวันออกเฉียงเหนือ ได้แก่ ป่าชุมชนโนนใหญ่ อำเภอโพธิ์ศรีสุวรรณ
    จังหวัดศรีสะเกษ

3)  รางวัลป่าชุมชนตัวอย่าง “คนรักษ์ป่า ป่ารักชุมชน” ระดับจังหวัด จำนวน 120 รางวัล ได้รับ
    เกียรติบัตร “ป่าชุมชนตัวอย่างระดับจังหวัด”
    จากอธิบดีกรมป่าไม้ พร้อมด้วยเงินสนับสนุนการอนุรักษ์ป่าชุมชน แห่งละ 25,000 บาท

-   กิจกรรมพนักงานอาสา

ด้วยความเชื่อมั่นว่า การดำเนินกิจกรรมด้านความรับผิดชอบต่อสังคมอย่างต่อเนื่องและยั่งยืน
จะมีผลสัมฤทธิ์ที่ดีได้ ต้องเกิดขึ้นจากผู้ทำที่มีจิตใจมุ่งมั่นพร้อมที่จะเสียสละเพื่อสังคม ดังนั้น บริษัทฯ
จึงจัดกิจกรรมส่งเสริมให้พนักงาน และครอบครัวได้มีส่วนร่วมในการทำกิจกรรมเพื่อสังคม
โดยใช้เวลาว่างช่วงวันหยุดสุดสัปดาห์หรือตามวาระโอกาสสำคัญต่างๆ
ซึ่งนอกเหนือจากความสุขที่พนักงานทุกคนจะได้รับจากการทำความดีแล้ว
พนักงานยังเกิดทัศนคติที่ดีในการเป็นผู้มีจิตอาสาทำประโยชน์เพื่อสังคม
ซึ่งจะเป็นพลังสร้างสรรค์อนาคตแก่องค์กรและสังคมต่อไป โดยในปี 2551 บริษัทฯ
ได้จัดกิจกรรมเพื่อวัตถุประสงค์ดังกล่าวจำนวน 4 ครั้ง ได้แก่
กิจกรรมปลูกป่าชายเลนบริเวณตำบลบ้านแหลม จังหวัดเพชรบุรี
กิจกรรมปลูกป่าบริเวณชุมชนบางกระเจ้า จังหวัดสมุทรปราการ กิจกรรมสร้างฝายกั้นน้ำ
บริเวณบ้านธรรมรัตน์ใน จังหวัดฉะเชิงเทรา และรณรงค์ให้พนักงานสมัครเป็นพี่เลี้ยงค่ายเยาวชน
เป็นต้น

-   ค่ายเยาวชนกล้ายิ้ม “คนรักษ์ป่า ป่ารักชุมชน”

เป็นกิจกรรมที่มีวัตถุประสงค์เพื่อส่งเสริมให้เยาวชนได้เกิดจิตสำนึกด้านการอนุรักษ์ทรัพยากรธรรมชาติป่าไม้และสิ่งแวดล้อม
โดยการสัมผัสวิถีชีวิตและเรียนรู้เรื่องราวการพึ่งพาอาศัยซึ่งกันและกันระหว่างชุมชนและป่า
รวมถึงให้เยาวชนได้เรียนรู้ประโยชน์อันหลากหลายจากป่าและเกิดความรู้สึกรักและหวงแหนทรัพยากรธรรมชาติ

ในปี 2551 บริษัทฯ ได้ดำเนินการคัดเลือกเยาวชนระดับชั้นประถมศึกษาปีที่ 5-6
จากโรงเรียนในเขตกรุงเทพฯ และปริมณฑล จังหวัดราชบุรี และจังหวัดเพชรบุรี จำนวน 60 คน
เข้าร่วมค่ายเยาวชนศึกษาธรรมชาติป่าชุมชนบ้านหนองรี อำเภอหนองหญ้าปล้อง จังหวัดเพชรบุรี
ระหว่างวันที่ 16-19 ตุลาคม 2551

  3.7.2 การดำเนินกิจกรรมด้านมวลชนสัมพันธ์

นอกเหนือจากการดำเนินงานด้านความรับผิดชอบต่อสังคม และการพัฒนาคุณภาพชีวิตชุมชนแล้วบริษัทฯ
ยังได้มุ่งมั่นที่จะดูแลรับผิดชอบชุมชนที่อยู่บริเวณโดยรอบสถานประกอบการของกลุ่มบริษัทฯ
โดยจัดให้มีหน่วยงานรับผิดชอบโดยตรง อาทิ ศูนย์ประชาสัมพันธ์โรงไฟฟ้าราชบุรี
สำนักงานย่อยดูแลพื้นที่พัฒนาโครงการใหม่ เป็นต้น ทั้งนี้ เพื่อเสริมสร้างความเข้าใจ
และสร้างความสัมพันธ์ที่ดีระหว่างบริษัทฯ กับประชาชนโดยรอบหน่วยงานของกลุ่มบริษัทฯ โดยในปี
2551 บริษัทฯ ได้ดำเนินกิจกรรมที่สำคัญ ได้แก่

-   กิจกรรมด้านสุขภาพอนามัย

การให้บริการหน่วยแพทย์และทันตกรรมเคลื่อนที่
ซึ่งเป็นบริการที่ใช้กระบวนการมีส่วนร่วมกับทุกภาคส่วนทั้งภาครัฐและเอกชน อาทิ เทศบาลตำบล
องค์การบริหารส่วนตำบล สถานีอนามัย และ อาสาสมัครสาธารณสุขประจำหมู่บ้าน (อสม.)
โรงพยาบาลเมืองราช ให้บริการทีมแพทย์ พยาบาล และทันตกรรม
ให้บริการตรวจรักษาโรคและถอนฟัน สมาคมช่างเสริมสวยจังหวัดราชบุรีให้บริการตัดผม
สมาคมนวดแผนไทยราชบุรี บริการนวดแผนไทย
ตลอดจนมีบริการตรวจวัดสายตาและประกอบแว่นตาให้แก่ผู้สูงอายุที่ขาดแคลนทุนทรัพย์ จำนวน 240
คน โดยในปีนี้มีผู้ใช้บริการทั้งสิ้น 6,592 คน ประกอบด้วย แบ่งเป็ยตรวจโรคทั่วไป 2,294 คน
ทันตกรรม 770 คน นวดแผนไทย 1,265 คน ตรวจวัดสายตา 993 คน และตัดผม 1,270 คน

-   กิจกรรมด้านการศึกษาและการกีฬา

เป็นกิจกรรมเสริมสร้างโอกาสทางการศึกษาให้แก่เยาวชน
โดยเป็นกิจกรรมที่เน้นกระบวนการมีส่วนร่วมของชุมชนให้เหมาะสมสอดคล้องกับความต้องการของชุมชน
โดยร่วมกับภาคส่วนต่างๆ ของชุมชนกำหนดหลักเกณฑ์การให้ทุนการศึกษาแต่ละพื้นที่ อาทิ
ทุนเรียนดีแต่ขาดแคลนทุนทรัพย์ ทุนทำดีเพื่อสังคม เป็นต้น โดยในปี 2551 กลุ่มบริษัทฯ
ได้มอบทุนการศึกษาให้แก่โรงเรียน 48 แห่ง เป็นจำนวน 1,211 ทุน รวมเป็นเงินทั้งสิ้น
2,553,800 บาท

นอกจากนี้ บริษัทฯ ยังได้ดำเนินการโครงการนางฟ้าตัวน้อยอย่างต่อเนื่อง
เพื่อสร้างบุคคลากรด้านพยาบาลวิชาชีพให้กับชุมชนรอบโรงไฟฟ้าราชบุรี โดยมีเป้าหมายตำบลละ 1
คน ซึ่งได้รับความร่วมมือจากวิทยาลัยพยาบาลบรมราชชนนี จังหวัดราชบุรี
ให้สิทธิแก่นักเรียนที่ผ่านการคัดเลือกเข้ารับการศึกษาหลักสูตรพยาบาลศาสตรบัณฑิต

ในปีการศึกษา 2551 มีนักเรียนในพื้นที่รอบโรงไฟฟ้าราชบุรีผ่านการคัดเลือกเข้ารับการศึกษาจำนวน
3 คน
และยังได้รับการสนับสนุนจากเทศบาลตำบลและองค์การบริหารส่วนตำบลที่นักศึกษามีภูมิลำเนาอยู่
ตั้งกรอบอัตรากำลังรองรับหลังจากสำเร็จการศึกษาเพื่อกลับมาเป็นพยาบาลวิชาชีพช่วยเหลือชุมชนของตนเองต่อไป
โดยบริษัทฯ เป็นผู้สนับสนุนค่าใช้จ่ายในการศึกษาตลอดหลักสูตร

สำหรับด้านการกีฬานั้น บริษัทฯ ได้เริ่มดำเนินโครงการโรงไฟฟ้าราชบุรี Mini Football
Academy เป็นปีแรก
โดยมีวัตถุประสงค์เพื่อสนับสนุนการพัฒนาทักษะการเล่นกีฬาฟุตบอลในระดับเยาวชนของจังหวัดราชบุรีให้มีมาตรฐานสู่ระดับสากล
และเป็นการเปิดโอกาสให้เยาวชนที่มีความสามารถด้านกีฬาฟุตบอลของจังหวัดราชบุรีได้ก้าวสู่ความเป็นนักฟุตบอลมืออาชีพต่อไป
โดยการคัดเลือกเยาวชนในจังหวัดราชบุรีอายุระหว่าง 14-16 ปี จำนวน 30 คน
ที่ผ่านการคัดเลือกจากผู้ฝึกสอนของสมาคมฟุตบอลแห่งประเทศไทยในพระบรมราชูปถัมภ์
เข้ารับการฝึกทักษะด้านฟุตบอลทั้งภาคทฤษฎีและภาคปฏิบัติ โดยผู้ฝึกสอนระดับ A License จำนวน
24 สัปดาห์ ภายในโรงไฟฟ้าราชบุรี

-   กิจกรรมด้านเด็กและเยาวชน

บริษัทฯ ได้ร่วมกับกลุ่มโรงเรียนเครือข่ายรอบโรงไฟฟ้าราชบุรี ผู้นำชุมชน
ผู้ปกครองเทศบาล/องค์การบริหารส่วนตำบล กลุ่มสตรีแม่บ้าน สื่อมวลชนแขนงต่างๆ เช่น
สถานีวิทยุกระจายเสียงแห่งประเทศไทยจังหวัดราชบุรี สถานีโทรทัศน์เคเบิ้ลราชบุรี
รวมถึงองค์กรภาคเอกชนในจังหวัดราชบุรี
ร่วมกันจัดงานวันเด็กเพื่อให้เด็กที่อยู่รอบโรงไฟฟ้าได้พัฒนาทักษะ ความฉลาดทางอารมณ์
และมีความสนุกสนานเนื่องในวันเด็กแห่งชาติประจำปี ซึ่งได้จัดมาอย่างต่อเนื่องเป็นปีที่ 4 โดยในปี
2551 มีเด็กและผู้ปกครองมาร่วมงานวันเด็กแห่งชาติโรงไฟฟ้าราชบุรี จำนวน 7,500 คน

  3.7.3 การดำเนินกิจกรรมเพื่อพัฒนาชุมชน สังคม และสิ่งแวดล้อม

โครงการโรงไฟฟ้าราชบุรีพัฒนา เป็นโครงการที่บริษัทฯ สนับสนุนให้สมาคมพัฒนาประชากรและชุมชน
ดำเนินการพัฒนาชุมชนในพื้นที่รัศมี 5 กิโลเมตรรอบโรงไฟฟ้าราชบุรี
ดำเนินการอย่างต่อเนื่องมาเป็นปีที่ 5 โดยผลการดำเนินงานเป็นที่ประจักษ์ชัดว่า
ชุมชนสามารถพัฒนาตนเองให้เข้มแข็งยิ่งขึ้น มีคุณภาพชีวิตและสิ่งแวดล้อมที่ดีขึ้น ทั้งนี้
มีผลการดำเนินงานที่สำคัญ ดังนี้

-   การสร้างสวนสาธารณะราชบุรีรมย์ให้เป็นสวนสาธารณะประจำตำบล
    ปัจจุบันดำเนินการก่อสร้างแล้วเสร็จและส่งมอบให้กับชุมชนแล้ว 6 แห่ง เพิ่มขึ้นจากปี 2550
    จำนวน 1 แห่ง คือ สวนสาธารณะประจำตำบลพิกุลทอง อยู่ระหว่างดำเนินการก่อสร้าง 1
    แห่ง คือ สวนสาธารณะประจำตำบลบางป่า และอยู่ระหว่างการพิจารณาการก่อสร้างอีก 1
    แห่ง คือ สวนสาธารณะประจำตำบลท่าราบ โดยในปี 2551 ได้มีแผนการจัดสร้างเพิ่มเติมอีก
    1 สวน คือ สวนสาธารณะประจำตำบลวัดแก้ว ซึ่งปัจจุบันอยู่ระหว่างเตรียมการก่อสร้าง
    โดยเมื่อการก่อสร้างทั้งหมดแล้วเสร็จ
    จะมีสวนสาธารณะประจำตำบลที่อยู่รอบโรงไฟฟ้าราชบุรีทั้งสิ้น 9 แห่งด้วยกัน

-   ธนาคารพัฒนาหมู่บ้านประจำตำบล ในปี 2551 สามารถจัดตั้งธนาคารพัฒนาหมู่บ้านเพิ่มขึ้นอีก 2
    แห่งในตำบลวัดแก้ว รวมเป็น 28 แห่ง มีสมาชิกรวมทั้งสิ้น 4,474 คน
    มีเงินกองทุนรวมจำนวน 20,643,386 บาท แบ่งเป็นเงินหุ้นจากสมาชิกจำนวน 14,566,461
    บาท เงินสมทบจากโครงการฯ จำนวน 5,525,760 บาท
    และเงินสมทบจากเงินปันผลหุ้นโครงการฯ 551,165 บาท มีกำไรสุทธิจากการดำเนินงาน
    ถึงวันที่ 31 ธันวาคม 2550 จำนวน 2,768,477 บาท

-   การส่งเสริมอาชีพและรายได้ให้แก่ประชาชน มีกิจกรรมสำคัญ ได้แก่
    การส่งเสริมและสนับสนุนด้านการผลิต การพัฒนาผลิตภัณฑ์และการตลาด
    ซึ่งมีกลุ่มอาชีพรวมทั้งสิ้น 61 กลุ่ม รวมสมาชิกทั้งสิ้น 1,541 คน
    และมีกลุ่มที่ได้ผ่านการรับรองมาตรฐานผลิตภัณฑ์แล้วทั้งสิ้น 26 กลุ่ม ได้แก่
    กลุ่มที่จดทะเบียนวิสาหกิจชุมชน จำนวน 12 กลุ่ม
    กลุ่มที่ได้รับการรับรองมาตรฐานอาหารและยา (อย.)จำนวน 2 กลุ่ม
    กลุ่มที่ได้รับรองมาตรฐานผลิตภัณฑ์ชุมชน (ม.ผ.ช.) จำนวน 7 กลุ่ม
    กลุ่มที่ได้รับการขึ้นทะเบียน OTOP จำนวน 4 กลุ่ม และใบรับรองผลิตภัณฑ์จำนวน 1 กลุ่ม
    (ข้อมูล ณ 30 กันยายน 2551)

-   การอนุรักษ์คลองบางป่า
    เป็นกิจกรรมที่มีวัตถุประสงค์เพื่อสร้างความตระหนักในเรื่องการฟื้นฟูลำน้ำ
    และส่งเสริมความร่วมมือในรูปแบบคณะกรรมการบริหารจัดการ
    ซึ่งประกอบด้วยตัวแทนจากหน่วยงานภาครัฐและภาคประชาชน
    ร่วมกันสำรวจและศึกษาลำน้ำเพื่อหาแนวทางการฟื้นฟูและพัฒนา
    ผลการดำเนินงานสามารถจัดตั้งชมรมอนุรักษ์คลองบางป่า 12 ชมรม ในพื้นที่ 4 ตำบล ได้แก่
    ตำบลสามเรือน ตำบลพิกุลทอง ตำบลบ้านไร่ และตำบลแพงพวย
    จัดตั้งเครือข่ายอนุรักษ์คลองบางป่า 1 เครือข่าย จัดทำแผนอนุรักษ์และพัฒนาคลองบางป่า 16
    แผน นอกจากนั้นยังมีการจัดกิจกรรมสาธิตจัดการลำน้ำ 13 แห่งและได้ดำเนินงานโครงการ
    “การมีส่วนร่วมของชุมชนในการปรับปรุงคุณภาพน้ำและลดมลพิษคลองบางป่าราชบุรี”
    อย่างต่อเนื่องเป็นปีที่ 2
    ซึ่งเป็นความร่วมมือระหว่างโครงการโรงไฟฟ้าราชบุรีที่ดำเนินงานโดยสมาคมพัฒนาประชากรและชุมชน
    (PDA) กับ สถาบันเทคโนโลยีนานาชาติสิรินธร และโครงการ CIDA-AIT SEA-UEMA
    ของสถาบันเทคโนโลยีแห่งเอเชีย (Asian Institute of Technology : AIT)
    ร่วมกันดำเนินการศึกษาสำรวจคลองบางป่า เพื่อการพัฒนาคลองในระยะต่อไป

  3.7.4 การดำเนินการเพื่อสนับสนุนกองทุนพัฒนาชุมชนรอบโรงไฟฟ้า

จากการที่กระทรวงพลังงานได้กำหนดให้มีการจัดเก็บภาษีพลังงาน
โดยจัดตั้งเป็นกองทุนพัฒนาชุมชนในพื้นที่รอบโรงไฟฟ้า (Clean Energy Fund)
ในจังหวัดที่มีโรงไฟฟ้าตั้งอยู่
เพื่อนำภาษีพลังงานไปใช้ในการพัฒนาคุณภาพชีวิตของประชาชนรอบโรงไฟฟ้า
โดยจังหวัดราชบุรีได้มีการจัดตั้งกองทุนฯ รวม 3 กองทุน ซึ่ง บริษัท ผลิตไฟฟ้าราชบุรี จำกัด
และบริษัท ราชบุรีเพาเวอร์ จำกัด
รวมกันเป็นหนึ่งในสามกองทุนดังกล่าวที่ได้จัดตั้งขึ้นภายใต้ชื่อกองทุนว่า
“กองทุนพัฒนาชุมชนจังหวัดราชบุรี ในพื้นที่รอบโรงไฟฟ้าบริษัท ผลิตไฟฟ้าราชบุรี จำกัด และบริษัท
ราชบุรีเพาเวอร์ จำกัด” ซึ่งได้มีการคัดเลือกผู้จัดการกองทุนฯ
และเปิดเป็นสำนักงานบริหารกองทุนฯ ขึ้น โดยบริษัทฯ
ได้มีส่วนร่วมในการสนับสนุนองค์ความรู้และส่งเสริมชุมชนรอบโรงไฟฟ้าให้มีความพร้อมในการขอรับการสนับสนุนงบประมาณ
เพื่อการพัฒนาคุณภาพชีวิตของชุมชนจากกองทุนฯ
รวมถึงเข้าร่วมการประชุมชี้แจงทำความเข้าใจกับชุมชน
และเผยแพร่ข่าวสารเรื่องกองทุนพัฒนาชุมชนในพื้นที่รอบโรงไฟฟ้าให้แก่ประชาชนในพื้นที่รอบโรงไฟฟ้าราชบุรี
และยังเสริมสร้างความเข้มแข็งให้แก่กลุ่มอาชีพต่างๆ ในพื้นที่ให้สามารถเข้าถึงกองทุนฯ
และนำเสนอโครงการเพื่อขอรับการสนับสนุนเงินจากกองทุนฯ มาพัฒนาให้เกิดรายได้ต่อไปด้วย

ในปี 2551 คณะกรรมการกองทุนพัฒนาชุมชนจังหวัดราชบุรี ในพื้นที่รอบโรงไฟฟ้าบริษัท
ผลิตไฟฟ้าราชบุรี จำกัด และบริษัท ราชบุรีเพาเวอร์ จำกัด
ได้อนุมัติงบประมาณสนับสนุนให้กับชุมชนในพื้นที่รับผิดชอบของกองทุนฯ ไปแล้วจำนวน 215 โครงการ
เป็นเงิน 111,368,804 บาท

  3.7.5 การดำเนินกิจกรรมเพื่อสังคมร่วมกับหน่วยงานภาครัฐ

บริษัท ผลิตไฟฟ้าราชบุรี จำกัด
ได้ลงนามบันทึกข้อตกลงการทำแปลงนาสาธิตเกษตรอินทรีย์ชีวภาพในโรงไฟฟ้าราชบุรี ระหว่างบริษัท
ผลิตไฟฟ้าราชบุรี จำกัด กับกรมการทหารช่าง จังหวัดราชบุรี โดยบันทึกข้อตกลงดังกล่าว
เป็นหนึ่งในกิจกรรมตามโครงการลดการระบายน้ำลงคลองบางป่า
โดยมีวัตถุประสงค์เพื่อนำน้ำทิ้งจากโรงไฟฟ้ากลับมาใช้ประโยชน์ด้านการเกษตรในบริเวณพื้นที่ 350
ไร่ของโรงไฟฟ้าราชบุรี ภายใต้ความร่วมมือในการดำเนินงานกับกรมการทหารช่าง จังหวัดราชบุรี
ซึ่งกิจกรรมที่จัดทำขึ้นภายในพิธีลงนามฯนั้น ได้รับการเผยแพร่ออกสู่สาธารณะชนทางสื่อมวลชนท้องถิ่น
และสื่อมวลชนส่วนกลาง เช่น รายการ “คน....คุณค่า” เผยแพร่ทางสถานีโทรทัศน์ช่อง 9 อสมท.
เป็นต้น

  3.7.6 การดำเนินกิจกรรมด้านความปลอดภัย

ในปี 2551 บริษัท ผลิตไฟฟ้าราชบุรี จำกัด
ได้ดำเนินการอนุรักษ์และรักษาสิ่งแวดล้อมในชุมชนอย่างต่อเนื่องจากปีที่ผ่านมา
รวมทั้งมีการขยายผลการดำเนินกิจกรรมให้ครอบคลุมเพิ่มขึ้น ดังนี้

-   โครงการ “เก็บ แยก คืน ฟื้นชีวิตสิ่งแวดล้อม”

เพื่อสร้างความร่วมมือระหว่างโรงไฟฟ้าราชบุรี และชุมชน
ในการทำกิจกรรมรักษาสิ่งแวดล้อมและลดการปนเปื้อนสารปรอทของชุมชนซึ่งเกิดขึ้นจากการใช้งานหลอดฟลูออเรสเซ่นต์ภายในชุมชน
ในปี 2551 บริษัท ผลิตไฟฟ้าราชบุรี จำกัด ได้ขยายผลโครงการ “เก็บ แยก คืน
ฟื้นชีวิตสิ่งแวดล้อม” จากชุมชนรอบโรงไฟฟ้าจำนวน 9 ตำบล ไปยังหน่วยงานภาครัฐในพื้นที่เพิ่มขึ้น
เช่น โรงพยาบาลดำเนินสะดวก โรงพยาบาลโพธาราม เทศบาลตำบลกระดังงา
โดยดำเนินการรับคืนหลอดฟลูออเรสเซ่นต์จากชุมชน และหน่วยงานภาครัฐ
และสามารถรวบรวมหลอดฟลูออเรสเซ่นต์ที่เสื่อมสภาพได้ทั้งสิ้นจำนวน 9,113 หลอด
พร้อมทั้งรวบรวมนำส่งเพื่อกำจัดทิ้งที่โรงงานไทยโตชิบาไลท์ติ้ง จำนวน 6,225 หลอด
และส่งกำจัดที่ GENCO รวม 2,888 หลอด

-   โครงการธนาคารขยะรีไซเคิลโรงไฟฟ้าราชบุรี

เพื่อสร้างจิตสำนึกและความร่วมมือของผู้ปฏิบัติงานในการรักษาสิ่งแวดล้อม
และส่งเสริมการใช้ทรัพยากรอย่างคุ้มค่า
รวมถึงการเพิ่มประสิทธิผลในการบริหารสิ่งแวดล้อมตามมาตรฐาน ISO 14001 บริษัท
ผลิตไฟฟ้าราชบุรี จำกัด จึงได้ดำเนินโครงการธนาคารขยะรีไซเคิลขึ้น โดยการจำแนก คัดแยกขยะ
เพื่อนำกลับไปใช้ประโยชน์ได้อีก ทำให้สามารถลดปริมาณขยะที่นำไปฝังกลบในชุมชนให้น้อยลง
โดยในปี 2551สามารถคัดแยกประเภทต่างๆ
ของขยะที่เกิดจากการปฏิบัติงานเพื่อนำไปรีไซเคิลใหม่ได้ดังนี้ กระดาษ 14,660 กิโลกรัม พลาสติก
870 กิโลกรัม โลหะ 330 กิโลกรัม และแก้ว 990 กิโลกรัม

-   การตรวจประเมินการดำเนินงานบริหารจัดการสิ่งแวดล้อมตามมาตรฐาน ISO 14001

เพื่อธำรงรักษาคุณภาพและมาตรฐานการจัดการสิ่งแวดล้อมของโรงไฟฟ้าราชบุรีอย่างต่อเนื่อง
โดยคำนึงถึงความรับผิดชอบต่อสังคมและสิ่งแวดล้อมเป็นสำคัญ บริษัท ผลิตไฟฟ้าราชบุรี จำกัด
ได้ดำเนินการจัดให้มีการตรวจประเมินการดำเนินงานบริหารจัดการสิ่งแวดล้อมตามมาตรฐาน ISO
14001 ขึ้นเป็นประจำทุกปี โดยในปี 2551 ได้จัดให้มีการตรวจประเมิน จำนวน 4 ครั้ง
โดยเป็นการตรวจประเมินจาก Internal Auditor จำนวน 2 ครั้ง และตรวจประเมินโดย DNV
‘s Surveillance Auditor ซึ่งเป็นหน่วยงานภายนอก จำนวน 2 ครั้ง
และผลการตรวจประเมิน พบว่า บริษัท ผลิตไฟฟ้าราชบุรี จำกัด
มีการบริหารจัดการสิ่งแวดล้อมเป็นไปตามมาตรฐาน ISO 14001

-   โครงการศึกษาการใช้พืชบำบัดน้ำทิ้งของโรงไฟฟ้าเพื่อนำกลับมาใช้ใหม่

เพื่อศึกษาหาวิธีการที่เหมาะสมในการคืนสภาพน้ำทิ้งให้ใกล้เคียงกับน้ำธรรมชาติ
และสามารถนำกลับมาใช้ใหม่ได้ โดยการใช้พืชบำบัด ในปี 2551 บริษัท ผลิตไฟฟ้าราชบุรี จำกัด
จึงได้ริเริ่มโครงการศึกษาการใช้พืชบำบัดน้ำทิ้งของโรงไฟฟ้าเพื่อนำกลับมาใช้ใหม่ขึ้น
โดยได้รับความร่วมมือจากมหาวิทยาลัยเกษตรศาสตร์กำแพงแสน เพื่อทำการศึกษาและวิจัยร่วมกัน
โดยมีระยะเวลาในการศึกษาวิจัย 2 ปี

-   โครงการลดการระบายน้ำลงคลองบางป่า

เพื่อเพิ่มการใช้ประโยชน์จากน้ำทิ้ง และลดการระบายน้ำลงคลองบางป่า
นอกเหนือไปจากการนำน้ำทิ้งกลับมาใช้รดน้ำต้นไม้ในบริเวณพื้นที่รอบโรงไฟฟ้าแล้ว
ตลอดจนการเพิ่มการใช้ประโยชน์จากพื้นที่ว่างเปล่าภายในโรงไฟฟ้าราชบุรี ในปี 2551 บริษัท
ผลิตไฟฟ้าราชบุรี จำกัด ได้นำน้ำทิ้งจากโรงไฟฟ้ากลับมาใช้ประโยชน์ด้านการเกษตรในบริเวณพื้นที่
350 ไร่ของโรงไฟฟ้าราชบุรีด้วย
ภายใต้ข้อตกลงการทำแปลงนาสาธิตเกษตรอินทรีย์ชีวภาพในโรงไฟฟ้าราชบุรี ระหว่างบริษัท
ผลิตไฟฟ้าราชบุรี จำกัด กับกรมการทหารช่าง จังหวัดราชบุรี
โดยการทดลองปลูกข้าวด้วยวิธีเกษตรอินทรีย์ ซึ่งผลการดำเนินโครงการ พบว่า
แปลงนาสาธิตเกษตรอินทรีย์ชีวภาพในโรงไฟฟ้าราชบุรีสามารถให้ผลผลิตเป็นที่น่าพอใจ
โดยสามารถเก็บเกี่ยวผลผลิตได้จำนวน 2,546 ถัง จากพื้นที่ปลูก 40 ไร่

-   โครงการ Cooling Water Reuse Project

เพื่อลดการใช้น้ำจากแหล่งน้ำสาธารณะ ในปี 2551 บริษัท ผลิตไฟฟ้าราชบุรี จำกัด
ได้ดำเนินโครงการ Cooling Water Reuse Project ขึ้น
โดยเป็นการบำบัดน้ำทิ้งจากโรงไฟฟ้าให้เป็นน้ำ Demin. เพื่อนำกลับมาใช้ในขบวนการผลิตไฟฟ้า
โดยโครงการดังกล่าวมีกำหนดแล้วเสร็จในต้นปี 2552

  3.7.7 การดำเนินกิจกรรมด้านความปลอดภัย

นอกจากการดูแลและให้ความสำคัญในเรื่องสิ่งแวดล้อมที่ดีแล้ว บริษัทฯ
ยังตระหนักถึงความสำคัญของพนักงานในฐานะทรัพยากรที่มีคุณค่าขององค์กรและเป็นปัจจัยหลักที่ผลักดันให้การดำเนินงานบรรลุความสำเร็จตามเป้าหมาย
โดยมีการส่งเสริมคุณภาพชีวิตที่ดีในการทำงานให้แก่พนักงาน จัดให้มีสภาพแวดล้อมการทำงานที่ดี
มีอาชีวอนามัยและความปลอดภัยในการทำงานโดยคำนึงถึงมาตรฐานสากล
และเป็นไปตามนโยบายเกี่ยวกับพนักงานที่คณะกรรมการบริษัทฯ
ประกาศใช้เป็นแนวทางอย่างเคร่งครัด

ในปี 2551 บริษัท ผลิตไฟฟ้าราชบุรี จำกัด
ได้ดำเนินงานด้านความปลอดภัยเพื่อควบคุมและป้องกันมิให้เกิดอุบัติเหตุในการปฏิบัติงานภายในโรงไฟฟ้าราชบุรี
ซึ่งประกอบด้วยพื้นที่ที่ใช้ในขบวนการผลิตไฟฟ้า และพื้นที่ทั่วไป โดยเมื่อเดือนพฤศจิกายน 2551
โรงไฟฟ้าราชบุรีได้ฉลองความสำเร็จชั่วโมงความปลอดภัยในการทำงานบรรลุ 2,500,000
ชั่วโมง-คน โดยไม่มีอุบัติเหตุ
และเพื่อเป็นการย้ำเตือนถึงการสร้างจิตสำนึกให้กับผู้ปฏิบัติงานภายในโรงไฟฟ้าราชบุรีได้ตระหนักถึงประโยชน์ต่างๆ
ที่ได้รับจากการทำงานด้วยความปลอดภัย ทั้งต่อตนเอง องค์กร และครอบครัว
บริษัทผลิตไฟฟ้าราชบุรี ได้ดำเนินกิจกรรมเสริมสร้างความปลอดภัยในด้านต่างๆ ดังนี้

-   ควบคุม ตรวจสอบการปฏิบัติงานรักษาความปลอดภัย ตรวจสอบอุปกรณ์ตรวจการณ์
    อุปกรณ์ดับเพลิง เครื่องสูบน้ำดับเพลิง และอุปกรณ์ป้องกันต่างๆ ตลอดจนการตรวจสอบบุคคล
    ยานพาหนะ และทรัพย์สินที่มีการเคลื่อนย้ายผ่านเข้า – ออก ในบริเวณพื้นที่ควบคุม
    รวมถึงการตรวจค้นจับกุมกรณีพบความผิดจากการละเมิดต่างๆ

-   จัดอบรมผู้ปฏิบัติงานที่เกี่ยวข้องทั้งหมดเพื่อทบทวนกฎความปลอดภัยเฉพาะงานและกฎความปลอดภัยเฉพาะพื้นที่
    รวมถึงการอบรมนักศึกษาฝึกงาน ผู้รับจ้างที่รับจ้างทำงานในพื้นที่ของโรงไฟฟ้าราชบุรี
    ให้รับทราบและปฏิบัติตามข้อกำหนดได้อย่างถูกต้อง

-   ฝึกซ้อมการระงับเหตุฉุกเฉิน การดับเพลิง และการอพยพ สำหรับความรุนแรงระดับ 3
    บริเวณคลังเก็บน้ำมันเตา โรงไฟฟ้าพลังความร้อน เมื่อวันที่ 16 ตุลาคม 2551
    โดยผู้ว่าราชการจังหวัดราชบุรีได้ให้เกียรติร่วมเป็นประธานในการฝึกซ้อม
    ในการฝึกซ้อมได้มีการขยายความร่วมมือ
    และการประสานงานไปยังหน่วยงานป้องกันและระงับอัคคีภัยในพื้นที่ใกล้เคียงด้วย เช่น
    เทศบาลเมืองราชบุรี เทศบาลหลักเมือง เทศบาล ต.บ้านสิงห์ เทศบาล ต.บ้านไร่
    ศูนย์ปฏิบัติการระบบท่อ เขต 5 บมจ. ปตท. โรงพยาบาลศูนย์ราชบุรี
    และโรงไฟฟ้าราชบุรีเพาเวอร์ เป็นต้น
    นอกเหนือจากการประสานงานติดต่อสื่อสารและร่วมมือในการระงับเหตุแล้ว
    ยังได้จัดให้มีการฝึกซ้อมการอพยพหนีภัยและการช่วยเหลือส่งต่อผู้บาดเจ็บด้วย

-   ฝึกซ้อมการระงับเหตุฉุกเฉิน การดับเพลิง และการอพยพ สำหรับความรุนแรงระดับ 1
    ในพื้นที่แต่ละแผนก และความรุนแรงระดับ 2
    ในพื้นที่โรงไฟฟ้าพลังความร้อนและโรงไฟฟ้าพลังความร้อนร่วม

-   ตรวจสอบและประเมินความเสี่ยงในการเกิดอันตรายต่อบุคคลและทรัพย์สินรวมถึงการเกิดผลกระทบต่อสิ่งแวดล้อม
    พร้อมทั้งกำหนดมาตรการป้องกันเหตุและบรรเทาผลกระทบที่เกิดจากการทำงาน
    ก่อนอนุญาตให้ผู้รับจ้างเข้าทำงานในพื้นที่ขบวนการผลิต
    โดยคณะกรรมการความปลอดภัยอาชีวอนามัยและสภาพแวดล้อมในการทำงาน (คปอส.)

3.8 สิทธิหรือข้อจำกัดในการประกอบธุรกิจ

ตามที่ บริษัท ผลิตไฟฟ้าราชบุรี จำกัด
ได้ยื่นคำขอรับการส่งเสริมการลงทุนจากสำนักงานคณะกรรมการส่งเสริมการลงทุน
โดยขอรับสิทธิประโยชน์เช่นเดียวกับที่ผู้ผลิตไฟฟ้าเอกชนรายใหญ่ได้รับนั้น
คณะกรรมการส่งเสริมการลงทุนได้พิจารณาเมื่อวันที่ 22 กันยายน 2543 มีมติอนุมัติให้บริษัท
ผลิตไฟฟ้าราชบุรี จำกัด ได้รับสิทธิประโยชน์ตามที่ร้องขอ เป็นจำนวน 2 ฉบับ คือ
สิทธิประโยชน์สำหรับโรงไฟฟ้าพลังความร้อน 1 ฉบับ
และสิทธิประโยชน์สำหรับโรงไฟฟ้าพลังความร้อนร่วม 1 ฉบับ
ซึ่งทั้งสองฉบับจะมีสิทธิประโยชน์เช่นเดียวกันดังนี้

1)  การอนุญาตให้นำคนต่างด้าวซึ่งเป็นช่างฝีมือผู้ชำนาญการกับคู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2)  การอนุญาตให้คนต่างด้าวซึ่งเป็นช่างฝีมือผู้ชำนาญการที่ได้รับอนุญาตให้อยู่ในราชอาณาจักรตามข้อ
    1
    ได้รับอนุญาตทำงานเฉพาะตำแหน่งหน้าที่การทำงานที่คณะกรรมการพิจารณาให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร

3)  การอนุญาตให้ได้รับการยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

4)  การอนุญาตให้ได้รับการยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
    8 ปีนับแต่วันที่เริ่มมีรายได้จากการประกอบการ
    (โรงไฟฟ้าพลังความร้อนเริ่มมีรายได้ตั้งแต่วันที่ 31 ตุลาคม 2543 ดังนั้น
    สิทธิประโยชน์เริ่มนับตั้งแต่วันที่ 31 ตุลาคม 2543 ไปอีก 8 ปี
    ซึ่งสิทธิประโยชน์การยกเว้นภาษีเงินได้นิติบุคคลของโรงไฟฟ้าพลังความร้อนได้สิ้นสุดลงแล้วเมื่อวันที่
    31 ตุลาคม 2551 สำหรับโรงไฟฟ้าพลังความร้อนร่วมเริ่มมีรายได้ตั้งแต่วันที่ 18 เมษายน
    2545 ดังนั้น สิทธิประโยชน์เริ่มนับตั้งแต่วันที่ 18 เมษายน 2545 ไปอีก 8 ปี)

5)  การอนุญาตให้ได้รับการยกเว้นไม่ต้องนำเงินปันผลจากกิจการที่ได้รับการส่งเสริมการลงทุนซึ่งได้รับการยกเว้นภาษีเงินได้นิติบุคคลตามข้อ
    4 ไปรวมคำนวณเพื่อเสียภาษีเงินได้ตลอดระยะเวลาที่ได้รับยกเว้นภาษีเงินได้นิติบุคคลนั้น

6)  การอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

3.8.2 ข้อจำกัดในการประกอบธุรกิจ

เนื่องจากบริษัทฯ ได้จัดตั้งขึ้นเป็นรูปบริษัทซึ่งสามารถประกอบกิจการใดๆ
ภายใต้กฎหมายไทยโดยไม่มีข้อจำกัดในการประกอบธุรกิจ
เว้นแต่การขายกระแสไฟฟ้าตามสัญญาซื้อขายไฟฟ้าระบุให้ ผู้ผลิตไฟฟ้า IPP
จะต้องดำเนินการขายไฟฟ้าให้แก่ กฟผ. แต่เพียงรายเดียว
ไม่สามารถดำเนินการขายไฟฟ้าให้แก่ผู้ใช้ไฟฟ้าโดยตรงได้
ตราบใดที่สัญญาซื้อขายไฟฟ้ายังมีผลบังคับใช้แก่บริษัท ผลิตไฟฟ้าราชบุรี จำกัด และ บริษัท ไตร
เอนเนอจี้ จำกัด